cyanic-selkie/wikianc huggingface dataset:
後驛驛
後驛驛者，通曰「後驛站」，高雄捷運紅路之候也. 處臺灣高雄市三民.
分類:高雄捷運紅路
周太祖
周太祖可為：
張五典 (萬曆乙未進士)
張五典，字敕我，號敬吾，明山東濟南府陽信縣人.
弱冠補弟子員，萬曆二十二年以禮經第二中甲午科鄉試舉人，二十三年乙未科進士，初授直隸束鹿縣知縣，節浮摧奸，興學育才. 丁酉鄉試，連發田宰等三人. 兩台察能，調繁清苑. 時有巨盜惠佃襲劫閩商陳姓者數萬金，盤踞京貴，邏者不敢至門，陳商叩閽鳴冤，奉旨捕獲，一訊立狀，而陳商完璧歸. 三載奏績上考，踰年連丁父母憂. 服闋，起補山西翼城縣. 三十三年乙巳行取，擬授兵部主事，考選，改授陝西道監察御史. 首攻大臣之不法者三人，一時權貴落膽. 丁祖父母憂，去職. 服闋，補浙江道御史，巡按遼東. 差竣報命，署掌河南道事. 尋又奉差巡蘇松等處. 升山西按察副使，再升四川參政，上疏乞休，四十七年己未七月得旨歸.
獵一怪，曰史萊姆，不綴三百年，不覺已超凡出眾
《獵一怪，曰史萊姆，不綴三百年，不覺已超凡出眾》，日本輕小說，森田季節作.
分類:平成輕小說
盧森堡
盧森堡大公國，在西歐，都盧森堡市. 方二千五百八十有六公里，口四十六萬八千五百七十有一. 深居內陸，旁接法蘭西、德意志、比利時三國，盧森堡語、德語、法語均為官話，民多奉天主教，生計豐饒.
富士宮市
富士宮市屬日本靜岡縣.
沿革
昭和十七年，富士郡：大宮町、富丘村合，而爲富士宮市. 卅年，富士宮市、富士郡富士根村合，而爲富士宮市. 卅三年，倂富士郡：北山村、上井出村、白絲村、上野村.
晉高祖
晉高祖可為：
富士宮市
沿革
平成廿二年，倂富士郡芝川町. 而富士郡廢.
它典
分類:中部地方區劃
南開大學
南開大學，略稱南開，在中國大陸. 民國八年，嚴修、張伯苓創校於天津，為私立大學，初設文、理、商三系，後擴為綜合大學. 二戰，毀於戰火，與清華大學、北京大學同遷昆明，合組國立西南聯合大學. 戰後，返原址復校，改國立.
一九五二年，院系重整，改專文理. 及改革開放，復建工、商諸系. 一九九零年代，漸次併合天津對外貿易學院、中國旅遊管理幹部學院. 迄二零一六年，計有學院二十四，兼蓋諸域，文、史、哲、經、管、法、理、工、農、醫、教、藝皆有，復為綜合大學.
漢隱皇帝
漢隱皇帝可為：
廣通渠
廣通渠自長安東至潼關，三百餘里，本漢漕渠也.
漢武間，山東 漕糧自渭入長安，水道九百餘里，水既少，入冬多凝，度六月而罷，時有難處. 大司農鄭當時言曰：「引渭穿渠起長安，並南山下，至河三百餘里，徑，易漕，度可令三月罷；而渠下民田萬餘頃，又可得以溉田；此損漕省卒，而益肥關中之地，得穀. 」帝納其議. 元光六年，令齊人水工徐伯表，悉發卒數萬人穿漕渠. 引渭為源，始長安地西北，經城南向東，納泬、滻、灞之水，以增漕量. 泬滻諸水出南山，故沙少. 漕渠穿霸陵、新豐、鄭縣、華陽，於渭水口與河合. 三歲而通，漕運便利. 其後漕稍多，而渠下之民頗得以溉田矣.
元狩三年，減隴西、北地、上郡戍卒之半，發謫使鑿昆明池在長安西南. 周長四十里，蓄灃、滈之水以練水兵，又可調漕渠量. 光武中興都洛，東糧西運不繼，漕渠失修，遂漸湮廢.
隋初，承周舊. 開皇二年，更營大興城. 三年，城立，在舊長安城東南十三里，遂定都焉.
是歲，以京師倉廩尚虛，議為水旱之備，詔於蒲、陝、虢、熊、伊、洛、鄭、懷、邵、衛、汴、許、汝等水次十三州. 置募運米丁；又於衛州置黎陽倉，洛州置河陽倉，陝州置常平倉，華州置廣通倉，轉相灌注. 漕關東及汾、晉之粟，以給京師. 又遣倉部侍郎韋瓚向蒲、陝以東募人能於洛陽運米四十石，經坻柱之險，達於常平者，免其征戍.
其後以渭水水力大小無常，流淺沙深，河道曲折，大興城至潼關，實九百餘里，漕者苦之. 四年六月，詔宇文愷，巡歷管道，觀地理之宜，帥水工鑿渠，使方舟巨舫，晨昏漕運，沿溯不停. 愷與蘇孝慈、郭衍 率眾引渭水，因原漢漕渠，自大興城東至潼關，三百餘里，三月而通 ，名曰廣通渠. 轉運通利，關內賴之. 諸州水旱凶饑之處，亦便開倉賑給.
煬帝立，遷洛陽，廣通渠復淤廢. 唐興，還都大興城，渭水猶不足用，高宗間，常就食洛陽. 天寶元載，以韋堅為使治渠. 乃佔咸陽，壅渭為堰，絕灞、滻而東，因古渠，過望春樓，注永豐倉下，復與渭合，二年而成，名曰廣運潭. 是歲，渠漕山東粟四百萬石. 天寶中，每歲水陸運二百五十萬石入關.
時灞、滻二水會於漕渠，每夏大雨，輒皆填淤. 大曆之後，漸不通舟，水陸運每歲四十萬石入關. 五代以降，長安無復京師. 漕渠失修，無復前規，遂廢.
王朴
王朴字文伯，東平人也. 少舉進士，為校書郎，依漢樞密使楊邠. 邠與王章、史弘肇等有隙，朴見漢興日淺，隱帝年少孱弱，任用小人，而邠為大臣，與將相交惡，知其必亂，乃去邠東歸. 後李業等教隱帝誅權臣，邠與章、弘肇皆見殺，三家之客多及，而朴以故獨免.
周世宗鎮澶州，朴為節度掌書記. 世宗為開封尹，拜朴右拾遺，為推官. 世宗即位，遷比部郎中，獻平邊策，曰：「唐失道而失吳、蜀，晉失道而失幽、并. 觀所以失之之由，知所以平之之術. 當失之時，君暗政亂，兵驕民困，近者姦於內，遠者叛於外，小不制而至于僭，大不制而至于濫，天下離心，人不用命，吳、蜀乘其亂而竊其號，幽、并乘其間而據其地. 平之之術，在乎反唐、晉之失而已. 必先進賢退不肖，以清其時；用能去不能，以審其材；恩信號令，以結其心；賞功罰罪，以盡其力；恭儉節用，以豐其財；徭役以時，以阜其民. 俟其倉廩實、器用備、人可用而舉之. 彼方之民，知我政化大行，上下同心，力彊財足，人安將和，有必取之勢，則知彼情狀者願為之間諜，知彼山川者願為之先導. 彼民與此民之心同，是與天意同；與天意同，則無不成之功. 攻取之道，從易者始. 當今惟吳易圖，東至海，南至江，可撓之地二千里. 從少備處先撓之，備東則撓西，備西則撓東，彼必奔走以救其弊，奔走之間，可以知彼之虛實、眾之彊弱，攻虛擊弱，則所向無前矣. 勿大舉，但以輕兵撓之. 彼人怯弱，知我師入其地，必大發以來應，數大發則民困而國竭，一不大發則我獲其利. 彼竭我利，則江北諸州乃國家之所有也. 既得江北，則用彼之民，揚我之兵，江之南亦不難而平之也. 如此，則用力少而收功多. 得吳，則桂、廣皆為內臣，岷、蜀可飛書而召之. 如不至，則四面並進，席卷而蜀平矣. 吳、蜀平，幽可望風而至. 唯并必死之寇，不可以恩信誘，必須以彊兵攻，力已竭，氣已喪，不足以為邊患，可為後圖. 方今兵力精練，器用具備，羣下知法，諸將用命，一稔之後，可以平邊. 臣書生也，不足以講大事，至于不達大體，不合機變，惟陛下寬之！」
遷左諫議大夫，知開封府事. 歲中，遷左散騎常侍，充端明殿學士. 是時，世宗新即位，銳意征伐，已撓羣議，親敗劉旻於高平，歸而益治兵，慨然有平一天下之志. 數顧大臣問治道，選文學之士徐台符等二十人，使作為君難為臣不易論及平邊策，朴在選中. 而當時文士皆不欲上急於用武，以謂平定僭亂，在修文德以為先. 惟翰林學士陶穀竇儀、御史中丞楊昭儉與朴皆言用兵之策，朴謂江淮為可先取. 世宗雅已知朴，及見其議論偉然，益以為奇，引與計議天下事，無不合，遂決意用之. 顯德三年，征淮，以朴為東京副留守. 還，拜戶部侍郎、樞密副使，遷樞密使. 四年，再征淮，以朴留守京師.
世宗之時，外事征伐，而內修法度. 朴為人明敏多材智，非獨當世之務，至於陰陽律曆之法，莫不通焉. 顯德二年，詔朴校定大曆，乃削去近世符天流俗不經之學，設通、經、統三法，以歲軌離交朔望周變率策之數，步日月五星，為欽天曆. 六年，又詔朴考正雅樂，朴以謂十二律管互吹，難得其真，乃依京房為律準，以九尺之絃十三，依管長短寸分設柱，用七聲為均，樂成而和.
朴性剛果，又見信於世宗，凡其所為，當時無敢難者，然人亦莫能加也. 世宗征淮，朴留京師，廣新城，通道路，壯偉宏闊，今京師之制，多其所規為. 其所作樂，至今用之不可變. 其陳用兵之略，非特一時之策. 至言諸國興滅次第云：「淮南可最先取，并必死之寇，最後亡. 」其後宋興，平定四方，惟并獨後服，皆如朴言.
六年春，世宗遣朴行視汴口，作斗門，還，過故相李穀第，疾作，仆于坐上，舁歸而卒，年五十四. 世宗臨其喪，以玉鉞叩地，大慟者數四. 贈侍中.
分類:五代列傳
泰國農業銀行
泰華農民銀行
鞭刑
鞭刑者，刑也. 以鞭笞囚，以示懲戒. 行於新加坡、馬來西亞.
蓋吾懼痛，故全禦是也
《蓋吾懼痛，故全禦是也》，日本輕小說，夕蜜柑作.
分類:平成輕小說
司馬懿
晉高祖宣皇帝諱懿，字仲達. 漢靈帝光和二年誕，魏齊王嘉平三年八月初五崩，河內溫縣孝敬里舞陽村人也，出身世族，事魏爲臣，卒諡文宣. 高祖司馬鈞，漢安帝時為征西將軍；曾祖司馬量為豫章太守；祖司馬儁為潁川太守；父司馬防為京兆尹，育八子，時稱「司馬八達」，懿其二子也. 幼聰明多大略，博學洽聞，史書稱「少有奇節，聰明多大略，博學洽聞，伏膺儒教」，「常慨然有憂天下心」.
武帝受禪，追尊號曰宣皇帝，廟稱高祖，陵曰高原.
三代之治
三代之治者，儒學之理也，謂夏、商、周之制、禮、文. 凡自孔夫子崇周制、倡克己復禮以降，歷代大儒皆崇之. 漢儒曰，去秦承周，復三代之治. 王陽明曰，良政有三，良知、萬物一體之仁、三代之治也. 王夫之曰，三代之治者，先王之德與先王之道法者也. 晚清常州學派劉逢祿曰，三代之治未嘗不可復，其亂未嘗不可弭. 方苞謂，獨是三代之治象，與聖人徬徨周浹之意，可就其節文數度省想而得之.
異世狂妄曲
《異世狂妄曲》，日本輕小說，愛七博作.
張廷玉
張廷玉，字衡臣，清安徽桐城人，大學士英次子. 康熙三十九年進士，改庶吉士. 散館授檢討，直南書房，以憂歸. 服除，遷洗馬，歷庶子、侍講學士、內閣學士. 五十九年，授刑部侍郎. 山東鹽販王美公等糾眾倡邪教，巡撫李樹德令捕治，得百五十餘人. 上命廷玉與都統託賴、學士登德會勘，戮七人、戍三十五人而讞定. 旋調吏部.
世宗即位，命與翰林院學士阿克敦、勵廷儀應奉几筵祭告文字，賜廕生視一品，擢禮部尚書. 雍正元年，復命直南書房. 偕左都御史朱軾充順天鄉試考官，上嘉其公慎，加太子太保. 尋兼翰林院掌院學士，調戶部. 疏言：「浙江衢州，江西廣信、贛州，毘連閩、粵，無藉之徒流徙失業，入山種麻，結棚以居，號曰『棚民』. 歲月既久，生息日繁. 其強悍者，輒出剽掠. 請敕督撫慎選廉能州縣，嚴加約束. 其有讀書向學，膂力技勇，察明考驗錄用，庶生聚教訓，初無歧視. 」下督撫議行. 命署大學士事. 四年，授文淵閣大學士，仍兼戶部尚書、翰林院掌院學士. 五年，進文華殿大學士. 六年，進保和殿大學士，兼吏部尚書. 七年，加少保.
八年，上以西北用兵，命設軍機房隆宗門內，以怡親王允祥、廷玉及大學士蔣廷錫領其事. 嗣改稱辦理軍機處. 廷玉定規制：「諸臣陳奏，常事用疏，自通政司上，下內閣擬旨；要事用摺，自奏事處上，下軍機處擬旨，親御硃筆批發. 」自是內閣權移於軍機處，大學士必充軍機大臣，始得預政事，日必召入對，承旨，平章政事，參與機密.
乾隆元年，《明史》成，表進，命仍兼管翰林院事. 二年十一月，辭總理事務，加拜他喇布勒哈番，特命與鄂爾泰同進三等伯，賜號勤宣 ，仍以若靄襲. 四年，加太保. 尋諭：「本朝文臣無爵至侯伯者，廷玉為例外，命自兼，不必令若靄襲. 」又諭：「廷玉年已過七十，不必向早入朝，炎暑風雪無強入. 」十一年，若靄卒. 上以廷玉入內廷須扶掖，命次子庶吉士若澄直南書房.
揚得克斯
揚得克斯者，俗稱Yandex，俄羅斯搜索引擎也. 立於西曆二零零零年，行於獨聯體諸國.
張廷玉
十三年，以老病乞休. 上諭曰：「卿受兩朝厚恩，且奉皇考遺命配享太廟，豈有從祀元臣歸田終老？」廷玉言：「宋、明配享諸臣亦有乞休得請者. 且七十懸車，古今通義. 」上曰：「不然. 易稱見幾而作，非所論於國家關休戚、視君臣為一體者. 使七十必令懸車，何以尚有八十杖朝之典？武侯鞠躬盡瘁，又何為耶？」廷玉又言：「亮受任軍旅，臣幸得優游太平，未可同日而語. 」上曰：「是又不然. 皋、夔、龍、比易地皆然. 既以身任天下之重，則不以艱鉅自諉，亦豈得以承平自逸？朕為卿思之，不獨受皇祖、皇考優渥之恩，不可言去；即以朕十餘年眷待，亦不當言去. 朕且不忍令卿去，卿顧能辭朕去耶？朕謂致仕之義，必古人遭逢不偶，不得已之苦衷. 為人臣者，設預存此心，必將漠視一切，泛泛如秦、越，年至則奉身以退，誰復出力為國家治事？是不可以不辨. 」因命舉所諭宣告朝列，並允廷玉解兼管吏部，廷玉自是不敢言去.
然廷玉實老病，十四年正月，命如宋文彥博十日一至都堂議事，四五日一入內廷備顧問. 是冬，廷玉乞休沐養疴，上命解所兼領監修、總裁諸職，且令軍機大臣往省. 廷玉言：「受上恩不敢言去，私意願得暫歸. 後年，上南巡，當於江寧迎駕. 」上乃許廷玉致仕，命待來春冰泮，舟行歸里. 親製詩三章以賜，廷玉入謝，奏言：「蒙世宗遺命配享太廟，上年奉恩諭，從祀元臣不宜歸田終老，恐身後不獲更蒙大典. 免冠叩首，乞上一言為券. 」上意不懌，然猶為頒手詔，申世宗成命，並製詩示意，以明劉基乞休後仍配享為例. 次日，遣子若澄入謝. 上以廷玉不親至，遂發怒，命降旨詰責. 軍機大臣傅恆、汪由敦承旨，由敦為乞恩，旨未下. 又次日，廷玉入謝，上責由敦漏言，降旨切責. 廷臣請奪廷玉官爵，罷配享. 上命削伯爵，以大學士原銜休致，仍許配享. 十五年二月，皇長子定安親王薨，方初祭，廷玉即請南還，上愈怒，命以太廟配享諸臣名示廷玉，命自審應否配享. 廷玉惶懼，疏請罷配享治罪. 上用大學士九卿議，罷廷玉配享，仍免治罪. 又以四川學政編修朱荃坐罪，荃為廷玉姻家，嘗薦舉，上以責廷玉，命盡繳歷年頒賜諸物. 二十年三月，卒，命仍遵世宗遺詔，配享太廟，賜祭葬，諡文和.
多米尼克
多米尼克，島國也，在加勒比海中. 方七百五十又四公里，口七萬餘. 都羅索.
伊東市
伊東市屬日本靜岡縣.
沿革
昭和廿二年，田方郡：伊東町、小室村合、而爲伊東市. 卅年，倂田方郡：對島村、宇佐美村.
它典
分類:中部地方區劃
岐阜縣
岐阜，日本之縣也，處本州. 治在岐阜市. 古美濃國、飛驒國當焉. 屬中部地方.
步兵第九團
故步兵第九團，屬中國人民解放軍步軍. 原隸第三師，後以團部歸空軍，其兵分入第一師各團也. 其前身，呂梁軍區第十軍分區第五十八團.
解放戰爭時
民國三十六年十二月入新立之晉綏軍區獨立第七旅仍為五十八團，三十七年二月隨旅入西北野戰軍第一縱隊為獨立第七旅第二十一團，然其留晉中征戰而未歸建之. 三十八年二月元日改曰中國人民解放軍第一軍三師九團，六月隨師赴西北歸建之.
國立後
一九五二年六月，九團團部調歸空軍，其兵分入第一師各團也.
引據
分類:中華人民共和國軍事
前燕景昭帝
前燕烈祖景昭皇帝諱儁，慕容氏，一名俊，字宣英，鮮卑名賀賴跋 ，昌黎棘城人，鮮卑族，燕文明帝次子 ，十六國時燕之次帝也.
紀
晉大興二年生.
咸康七年，晉封文明帝為燕王，亦以儁為世子，假節、安北將軍、東夷校尉、左賢王. 永和四年，文明帝崩，太子慕容儁嗣王爵也. 六年，趙大將軍冉閔帝於鄴，景昭帝亦分兵三路南伐，自率中軍出盧龍，拔薊，而遷於薊. 景昭帝初仍以江左之燕王居之，然於八年自為帝也. 景昭帝置百官，改元元璽. 景昭帝在位滅冉魏，入據本由趙所據之中國，並移都鄴，大燕入盛，終與南之晉、關中之秦鼎足，且於時，力之强者.
女
清河公主慕容氏，前秦天王之妃
攜手機漂異世
《攜手機漂異世》，日本輕小說，冬原羽虎作.
裴衍
裴衍（生年不詳 - 五二七年），表字文舒，本貫河東郡聞喜縣，魏晉南北朝時代之官僚、軍人也.
檸檬
縮圖|科勒百草檸檬圖
裴衍
歷
學識優於諸兄，才行亦過之. 事親以孝聞，兼有將略，廣為人知也. 原仕南朝齊東昏侯蕭寶卷，任陰平郡太守.
檸檬
檸檬者，常綠小喬木也. 其實色黃，狀如卵，味酸，其汁可飲.
裴衍
歷
景明二年，始得歸順北魏，授通直郎.
檸檬
[[Category:果]]
裴衍
歷
子：裴嵩，襲父爵、東魏武定年間，任河内郡太守. 北齊受禪，爵例降.
巴哈馬
巴哈馬，明稱白赫瑪，島國也，在大西洋中. 方萬又三千餘公里，口三十二萬一千餘. 都拿索.
北高加索
北高加索，亦稱內高加索，高加索山脉北之歐亞交界也.
青銅世
青銅之世，中華始五帝，泰西始於蘇美. 時人漸棄石器而用青銅，文字初創，文明肇始. 青銅鋒利，斷石分金，亦經久耐用，彼時無有匹者，凡用青銅之國，必先於他邦. 爾後，鐵器問世，猶利於青銅，始漸棄用.
富士市
富士市屬日本靜岡縣.
沿革
昭和廿九年，富士郡：富士町、田子浦村、岩松村合、而爲富士市. 四十一年，富士市、吉原市、富士郡鷹岡町合、而爲富士市.
平成廿年，倂庵原郡富士川町. 而庵原郡廢.
它典
分類:中部地方區劃
伯里克利
少時
父柯桑西普斯，政客；母阿嘉麗思，克利斯提尼姪，夢出一獅，而降克利. 沈靜好學，勤勉善思，不好宴飲，通幾士普羅塔戈拉，與公友善. 達蒙、愛利亞芝諾、阿那克薩戈拉，俱克利師也. 蒙，樂工，餘二人俱通幾士.
議政
西元前四七二年春，埃斯庫羅斯《波斯民》演於狄奧尼索斯劇院，公襄之. 雅典行國民會議，公民同享主權，時有二分，曰守成，曰變法，公好變法黨言. 埃斐亞特斯者，變法黨首，與公友善. 西元前四六三年，公率眾訟克蒙. 蒙，守成黨首.
西元前四六一年，變法黨議削阿瑞帕古院權，國民會議允之. 掌阿瑞帕古院者，多貴冑. 民以「通敵」流克蒙. 公請免貧民之觀劇費，民許之. 雅典律法，凡舉刀筆吏、判官者，俱令公民摯簽，中者為官，爾後陳辭於公民大會，明己所為. 公議國庫出其俸，民悅之. 是年，埃斐亞特斯遇弒.
治邦
西元前四六一年，舉公為執事. 既列十執事，常自警云：「汝所治者，自由民也. 汝所治者，希臘民也. 汝所治者，雅典民也. 」
公興藝文. 民好觀劇，公免其費. 克拉提諾，文士也，列「諧劇三聖」，戲之云：「此吾人宙斯也，興蕖首，戲院冠. 」雅典衛城，神廟也，在衛城山. 希人呼曰「阿克羅珀利斯」，「高城」意. 西元四八零年，波斯陷而焚之. 公繕衛城，又增帕德嫩殿. 守成派弗悅，以為奢. 公對曰：「以余私帑造之，善矣，然殿前當奉吾像. 」民遂服.
西元前四五一年，克蒙歸. 時波斯治埃及，埃人反，蒙請襄埃及民，又解囊，助造帕特農. 西元前四四九年，卒於塞浦路斯，葬雅典. 西元前四四零年，公伐薩摩斯. 西元前四三九年，班師.
斯巴達者，希臘之邦，全民皆兵. 西元前四三一年，雅典與斯巴達相伐爭魁. 是年秋，殮死者，歸雅典，大葬. 時，公陳辭曰：「民主之下，皆公民也. 凡屬公民，俱享平等. 民之公譽，非以家門；屢空之人，盡忠於國，吾亦彰之. 」曰：「吾人以為：弗談國事，不可為公民. 」又云：「吾邦之盛，以此道也. 」
西元前四二九年，雅典疵癘，札傷者眾. 公病甚，諸友詣之，伴公左右，議公偉業. 公對曰：「吾邦萬民，無人以余私過，而至披麻戴孝. 」薨，年六十六. 珀薩尼俄云：「克利葬所，去阿卡德米不遠. 」時西元一世紀也.
江南河
江南河，自京口，繞太湖之東，南至餘杭，八百餘里. 隋開大運河，取為江南水道.
隋煬帝大業六年冬，十二月 ，敕穿江南河，自京口至餘杭，八百餘里，廣十餘丈，使可通龍舟，並置驛宮、草頓. 利帝東巡會稽 ，未果. 唐、宋因而修之，以轉漕東南.
唐元和八年，常州刺史孟簡於常州西四十里開孟瀆，引江水南注通漕，溉田四千頃. 又於無錫南五里開泰伯瀆 ，東連太湖. 今無錫言乃吳太伯所開，誤也.
運河今猶在，千年漕運，清末為鐵路所代焉.
詩琳通公主花甲壽
詩琳通公主花甲壽者，泰國王室成員詩琳通公主殿下之六十歲誕辰也，是日為二〇一五年四月二日. 因公主土曜日生，其色為紫；泰人以一紀一輪迴，六十歲為五巡，則於公主壽日以紫衣示敬.
世相
三月三十日，政府公報赦令，其定死罪改無期刑，無期刑改五十年刑，又他亦赦.
香港特別行政區行政長官
香港特別行政區行政長官，又謂之香港特首，官名，知港者也. 據《基本法》之規定，以選舉委員會公選之. 特首執特區之法律，簽署中央法案.
溯源
昔香港為英國殖民地，通泰西民主之法理，異於中土共產之道. 西元千九百九十七年，香港主權北歸. 乃定云：港陸相異，猶續泰西之法，爲期五十載. 香港特區遂立.
列表
按，二千五年，董建華以足疾致仕. 三月十二日曾蔭權署任其位，五月二十五日唐英年署任其位，迄六月二十一日. 分類:香港紀事
賀拔允
賀抜允（四八七年 - 五三四年），表字可泥，鮮卑名阿鞠泥，神武郡尖山縣人也，北魏末之武人也. 永熙中，為東魏太尉公，封燕郡王. 有一弟賀拔勝.
子：賀拔世文、賀拔世樂、賀拔難陀.
御殿場市
御殿場市屬日本靜岡縣.
沿革
昭和卅年，駿東郡：御殿場町、富士岡村、原里村、印野村、玉穗村合、而爲御殿場市. 卅一年，倂駿東郡高根村. 卅二年，倂駿東郡小山町之一部.
它典
分類:中部地方區劃
月餅
月餅者，中國中秋所食也. 蓋有穗、京、蘇、潮、滇諸類. 其狀圓，又闔家分食，故圓和是徵，中秋必食. 古以月餅為祭. 蓋食餅之俗，始於唐初. 北宋之時，於宮內行，不傳於民，時謂之「小餅」、「月團」者. 至明，百姓共買. 當今之世，種類滋繁，因地異味. 雙黃蓮蓉以外，亦有冰皮諸類，此古食之新品矣.
分類:中華饌食 分類:小食
朗奴列根
一九一一年二月六日生，時維宣統三年，歲次辛亥.
一九六七年，獲舉為第三十三任加利福尼亞州州長，凡八載.
一九八一年，時已古稀，任總統，凡八載.
二〇〇四年六月五日，薨於加利福尼亞州洛杉磯，享耆壽九十三.
尼加拉瓜
尼加拉瓜，在中美. 西臨太平洋，東瀕加勒比海，南界哥斯大黎加，北接宏都拉斯. 方十三萬餘公里. 口六百又二萬餘. 都馬拿瓜.
中華蘇維埃共和國
發端
一九二七年之南昌起義敗，一九三一年，於江西瑞金立國. 一九三一年十一月七，反中國國民黨之圍剿，播遷陝北，原江西瑞金政府遷陝西延安，猶以昔之中華蘇維埃共和國國旗為正國旗.
終止
三七年，日本侵華，蔣介石西安見張、楊之兵諫，國共乃合，去中華蘇維埃共和國. 九月六日，其中央政府西北辦事處易為中華民國陝甘寧邊區政府，其制實已終，九月二十二日，乃正告終. 且後之八路軍、新四軍亦皆為國民政府幟下之抗日軍.
彰化縣
彰化縣，治彰化市，居中西臺灣，北隔大肚溪界臺中，東倚八卦山臨南投，南以濁水溪望雲林，西濱海峽，地多平原，方一千餘平方公里，列臺灣諸縣末；口一百三十萬，居臺灣諸縣次.
史
永曆十五年延平王鄭成功率師入臺，全臺劃承天府、萬年縣及天興縣，時彰化全境為天興縣所轄.
清康熙廿二年，清領臺灣，廿三年設臺灣府臺灣縣、鳳山縣、諸羅縣，彰化隸屬諸羅，但就山川之磅礡、物產之豐饒、戶口之殷繁、人文之蔚起，較於三縣有過之而無不及.
雍正元年，巡臺御史吳達禮奏「諸羅縣北半線地方民番雜處，請分設知縣一員，典史一員……」，南截虎尾、北抵大甲，設「彰化縣」，取其「顯彰皇化」之意，縣署設於半線，新置文官，計知縣、典史、儒學教諭各一員. 次年談經正任知縣.
雍正十二年，知縣秦士望仿諸羅知縣周鍾瑄之法，廣植竹林圍城. 經林爽文、陳周全、戴潮春、施九緞等民變，彰化縣城遭毀，嘉慶二年，知縣胡應魁沿彰化城舊址重植竹城，並增建西門城樓，但因土質鬆軟及天災，數年便成樓傾.
嘉慶十五年，邑紳捐資改成土城. 後有修築磚石城之議，嘉慶十六年興工，四段修之，東門段林文濬主之，南門段王雲鼎主之，西門段陳大用、羅桂芳、蘇雲從、詹捷龍、廖興邦主之，北門段賴應光主之. 嘉慶二十年竣工，城高一丈五尺，周圍九百二十二丈余，城樓四座，分別為東、南、西、北城樓分別為樂耕、宣平、慶豐、拱辰，城樓共兩層，高三丈九尺，設砲臺十二座.
政區
民國三十四年，臺灣歸中華民國，日治臺中州改為臺中縣. 三十九年，政區調整，前彰化市彰北、彰西、彰南、大竹四區併臺中縣彰化區二鎮五鄉、員林區三鎮六鄉及北斗區二鎮六鄉等廿四鄉鎮，析置彰化縣. 並線西鄉析置伸港鄉，共有四區廿五鄉鎮. 四十年併彰北、彰西、彰南、大竹四區，置彰化市，屬縣轄市. 治彰化市. 領一市、七鎮、十八鄉. 一〇四年八月八日員林鎮改員林市，屬縣轄市. 今實分二縣轄市、六鎮、十八鄉.
二縣轄市、六鎮、十八鄉列如下. 彰化、員林，以上為二縣轄市. 和美、鹿港、溪湖、田中、北斗、二林，以上為六鎮. 線西、伸港、芬園、秀水、花壇、福興、大村、埔心、埔鹽、永靖、社頭、田尾、二水、埤頭、溪州、竹塘、芳苑、大城，以上為十八鄉.
文教
彰化縣之學校，大專院校者有五，各類高中者廿，國中小者一，國中三十有五，國小百七十有四.
國立彰化師範大學，民國六十年臺灣省立教育學院立校；復多所歷經，七十八年改為國立彰化師範大學.
大葉大學，民國七十九年大葉工學院立校，八十六年改為大葉大學.
明道大學，民國九十年明道管理學院立校，九十六年改為明道大學.
建國科技大學，民國五十四年建國商業專科學校立校；復多所歷經，九十三年改為建國科技大學.
中洲科技大學，民國五十八年中州工業專科學校立校；復多所歷經，一〇〇年改為中洲科技大學.
平安北道
平安北道，朝鮮民主主義人民共和國一道也. 舊爲平安道之一部. 北界遼寧以江水，南鄰平安南道. 東爲慈江道. 建陽元年，析平安道，置平安北道. 凡領三市，二十二郡. 治新義州.
山梨縣
山梨，日本之縣也，處本州. 都甲府市. 古之甲斐國在焉. 屬中部地方.
它典
分類:中部地方區劃
中華人民共和國臺灣省
中華人民共和國臺灣省，所轄號為臺灣、澎湖諸島，並置國務院臺灣事務辦公室權知其事. 臺灣實國府所有. 此省為虛置也，無有詳制，悉稱「待解放」，獨省會謂在臺北市.
分類:中華人民共和國諸省
哥倫布
哥倫布，義大利熱那亞人也，一四五一年生. 幼嘗讀《東方見聞錄》，慕中華、印度之阜康. 及長，好浮海行險. 以為地圓若球，東西相連，南北相貫. 毎言：「茫茫堪輿，其際不可測. 然極東諸州之域，今已開創殆盡，惟極西未聞有國土也. 吾將泛一葦於西溟，見千古未闢之邦. 」 初，謁葡萄牙王，力陳西向印度之策，不果. 復之西班牙，求謁其王. 時西班牙以斐迪南及其妻伊莎貝拉共天下，二聖聞哥氏之說，奇之，乃許. 並允以之為總督，享所得一成. 一四九二年八月三日，以船三艘，聖瑪麗亞號、平塔號、尼娜號；水手八十八人，組隊揚帆，西尋印度. 浮海二月，不見陸地，水手怨懟日甚. 十月十二日，見海島，登陸. 眾欣甚，蓋因時人所知，西行無土，終為瀑布. 哥氏遂名之曰聖薩爾瓦多，取西班牙文救主之意也. 時哥氏以為已抵印度，乃稱土著印第安，後世雖知實誤，沿用不改. 因土著言南有大島，遂南向，得今古巴. 十二月中旬，旗艦聖瑪麗亞號觸礁，棄船，登陸，名其地伊斯帕尼奧拉，今多明尼加也. 尋以殘木築寨，號納維達德，西班牙文聖誕節也. 哥氏令四十人居寨，探採金礦. 翌年元月，攜金數斤、各島特産、土著六人歸航. 三月十五日，返西班牙帕洛斯港.
二聖聞其捷報，亟欲盡得其利，詔其再組艦隊. 自返航以降，哥氏名望日隆，遂輕得船十七艘、水手千二百人. 一四九三年九月二十五日，自加的斯啟航. 為知南方大島，遂西南向. 越二月，至今瓜德羅普，登陸. 其土著間或相食，落後尤甚. 又始知菠蘿. 因南方無利，乃北向，得今聖基茨、雷東達、安提瓜、蒙特塞拉特、尼維斯諸島. 十一月十三日，泊聖克羅伊島. 明日，戰土著，尋去. 二十八日，還納維達德，惟人去樓空. 後知戍兵紀律鬆弛，姦淫婦女，殺人擄掠，無惡不作，土著無可忍，遂盡殲之. 哥氏不敢久留，東向百餘英里，另立城寨，以女王伊莎貝拉為名. 俄回古巴，又下今牙買加，未得黃金. 九月二十九日，還伊莎貝拉. 蓋其水手品流複雜，為惡不仁，土著遂群起討之. 哥氏無奈，率軍抵抗，勝. 自是以降，五十年間，其地土著殆盡滅焉. 越二年，奸佞讒哥氏剛愎自用，二聖信焉. 哥氏遂於一四九六年三月，自將小船二艘、水手二百五十人、土著三十人還國.
一四九八年五月三日，哥氏以船六艘、合囚徒婦女數十，再西行. 七月三十一日，至今特立尼達. 明日，遠眺得一大陸，未知其盡處. 此實今南美洲也. 俄登陸於今委內瑞拉，知其地盛産珍珠，乃命開採. 八月十九日，還伊斯帕尼奧拉島，時其地立有總督府，曰聖多明尼各. 惟仍亂甚，遂以嚴刑峻法，盡戮非議者，無論土著、水手皆然，由是怨聲載道. 公元千五百年初，二聖另委總督，以代哥氏. 哥氏無奈，還西班牙，俄而縲紲，越月餘方釋.
一五零二年，雖年老力衰，哥氏仍請命於二聖，再將船四艘、水手數十西向. 歷時二年，幾經風暴，殆盡覆沒. 終得船救濟，一五零四年十一月，與所餘水手廿二人，還西班牙.
一五零六年五月二十日，卒，年五十六. 哥氏至死，仍深信已抵印度. 雖誤，其所至之地，實新大陸也. 嗣後歐洲諸國紛至，競相逐鹿，掠奪物資. 三百年後，歐洲之勝中華，蓋自是奠基也.
據
分類:意大利列傳
霍光
博陸宣成侯光字子孟，河東平陽人也. 身長七尺三寸，白皙，疏眉目，美鬚髯. 初與父中孺在平陽. 兄去病既顯，挈之長安. 去病卒，光拜奉車都尉、光祿大夫. 奉公二十餘年. 征和二年，武皇帝以光、金日磾、上官桀、桑弘羊爲顧命. 光行周公之事. 時昭皇帝幼沖，上官桀、燕王旦、桑弘羊譖光於帝. 帝不聽. 言數上而帝怒，桀等謀殺光，廢帝，以立燕王. 事敗，光誅上官桀、桀子安及弘羊. 光由是攝政，凡十三年. 天下無事. 會昭帝崩，光排眾議，立昌邑王賀爲皇帝. 王不德，光欲廢之，苦無口實. 與大司農田延年、車騎將軍張安世謀. 大集群臣於未央宮，白廢立之意. 群臣莫不唯唯. 光遂入見太后，再白其事. 收昌邑王屬臣，下廷尉詔獄. 光奉太后宣詔廢王，送歸昌邑. 其下群臣二百人座死. 國儲未定，光及丞相張敞立武帝曾孫病己爲皇帝. 是爲宣皇帝. 明年，帝下詔褒光，累封二萬戶，黃金七千斤，錢六千萬，雜繒三萬匹，奴婢百七十人，馬二千匹，甲第一區. 帝待光甚禮，萬事皆關白光. 地節二年，光薨. 宣帝、皇太后臨其喪事. 謚宣成. 光前後宿衛三十餘年，佐昭帝十餘年，及其薨，宣帝始親政. 甘露三年，宣帝思光之舊功，圖其形於麒麟閣，署爵不名，特敬之也.
雅樂
雅樂，先周以降「禮、樂」之樂，「雅正樂舞」之謂，以對「俗樂」.
科漫多六四
縮圖|科漫多六四 科漫多六四，八位電腦也. 前繼VIC-20及PET，時普世之物. 能容六萬四千字節，故名六四. 行籽粒系統，以BASIC為格律，能象圖鳴音，功澤天下. 分類:電腦
裾野市
裾野市屬日本靜岡縣.
沿革
昭和四十六年，駿東郡裾野町爲裾野市.
它典
分類:中部地方區劃
雅樂
清神樂署既滅，其樂不存中原，惟越南、日本、韓國並臺灣有之. 其臺灣所復者源高麗「大晟樂」，而餘者皆異時所傳，風貌不屬.
周雅樂
周禮載，周及春秋之樂禮：
春秋，禮崩樂壞.
今雅樂
大分日本、高麗、越南三部.
中原雅樂
今神樂署復，亦欲考外國雅樂之所存以全其貌. 令杭州師範大學音樂學院仕，內立南宋樂舞研究中心.
安達盧西亞
安達盧西亞，南西班牙之自治區也. 治塞維利亞. 北鄰埃斯特雷馬杜拉，東穆爾西亞，南地中海，西葡萄牙.
司馬喜
司馬喜，一名熹，又名憙，銘器又名賙，皆同音字之假借. 衛人，中山相邦也，封藍諸君.
喜初仕宋，有罪見髕，乃奔中山，成公之朝也.
後成公薨，王錯以幼齒即位，未通智，唯傅姆是從. 朝中大臣季辛與爰騫相怨，喜與季辛惡，陰遣人殺爰騫，王錯以為季辛也，因誅之.
周顯王卌六年，魏惠王用犀首之策，行「五國相王」，中山與燕、趙、韓、魏為王. 齊威王使使至燕、趙，言曰：「我萬乘之國也，中山千乘之國也，何侔名於我？寡人羞與中山並為王，願與大國伐之，以廢其王號. 」欲割平邑以賂，出兵以攻中山. 中山聞之，大恐. 喜患之. 用張登計，果使趙、魏親中山以應齊. 後用計使中山王立陰姬為王后.
周赧王元年，燕國亂，中山王使喜伐燕國，取地數百里，列城數十，定燕君臣之位，上下之體. 因功賜予死罪三世無不赦. 周王及諸侯並遣使致賀.
後王錯斃. 太子立，尊喜為「仲父」. 新王年幼，喜代掌大權. 卒年約六十.
所羅門群島
所羅門群島，島國也，在太平洋中，西望巴布亞新幾內亞，西南眺澳大利亞. 方二萬八千餘公里，口六十四萬餘. 都荷尼阿拉.
王峻 (北朝)
明悟有幹略. 高歡以為相府墨曹參軍，坐事去官. 久之，齊文宣帝為儀同開府，引為城局參軍. 累遷恒州大中正、世宗相府外兵參軍. 隨諸軍平淮陰，賜爵北平縣男. 除營州刺史. 營州地接邊城，賊數為民患. 峻至州，遠設斥候，廣置疑兵，每有賊發，常出其不意要擊之，賊不敢發，合境獲安. 先是刺史陸士茂詐殺室韋八百餘人，因此朝貢遂絕.
至是，王峻分命將士，要其行路，室韋果至，大破之，虜其首帥而還. 因厚加恩禮，放遣之. 室韋遂獻誠款，朝貢不絕，峻有力焉.
初，茹茹主庵羅辰率其餘黨東徙，王峻度其必來，預為之備. 未幾，庵羅辰到，頓軍城西. 王峻乃設奇伏大破之，獲其名王郁久閭豆拔提等數十人，送於京師. 庵羅辰於此遁走. 帝甚嘉之. 遷秘書監.
北齊廢帝卽位，除洛州刺史、河陽道行臺左丞. 皇建中，詔於洛州西界掘長塹三百裏，置城戍以防間諜. 河清元年，徵拜祠部尚書. 詔詣晉陽檢校兵馬，俄而還鄴，轉太僕卿. 及車駕巡幸，常與吏部尚書尉瑾輔皇太子、諸親王同知後事. 仍賜食梁郡幹，遷侍中，除都官尚書. 及周師寇逼，詔峻以本官與東安王婁叡、武興王普等自鄴率衆赴河陽禦之. 車駕幸洛陽，以懸瓠為周人所據，復詔峻為南道行臺，與婁叡率軍南討. 未至，周師棄城走，仍使慰輯永、郢二州. 四年春，還京師. 坐違格私度禁物並盜截軍糧，有司依格處斬，家口配沒. 特詔決鞭一百，除名配甲坊，蠲其家口. 會赦免，停廢私門.
天統二年，授驃騎大將軍、儀同三司，尋加開府.
武平初，除侍中.
五七三年卒，贈司空公.
王夫之
王夫之者，字而農，衡陽人，明末清初哲學家. 張獻忠陷衡州，夫之匿南嶽，賊執其父以為質. 夫之自引刀遍刺肢體，舁往易父. 賊見其重創，免之，與父俱歸. 明王駐桂林，大學士瞿式耜薦之，授行人. 時國勢阽危，諸臣仍日相水火. 夫之說嚴起恆救金堡等，又三劾王化澄，化澄欲殺之. 聞母病，間道歸. 明亡，益自韜晦. 歸衡陽之石船山，築土室曰觀生居，晨夕杜門，學者稱船山先生.
所著書三百二十卷，其著錄於四庫者，曰周易稗疏、考異，尚書稗疏，詩稗疏、考異，春秋稗疏. 存目者，曰尚書引義、春秋家說. 夫之論學，以漢儒為門戶，以宋五子為堂奧. 其所作大學衍、中庸衍，皆力辟致良知之說，以羽翼朱子. 於張子正蒙一書，尤有神契，謂張子之學，上承孔、孟，而以布衣貞隱，無鉅公資其羽翼；其道之行，曾不逮邵康節，是以不百年而異說興. 夫之乃究觀天人之故，推本陰陽法像之原，就正蒙精繹而暢衍之，與自著思問錄二篇，皆本隱之顯，原始要終，炳然如揭日月. 至其扶樹道教，辨上蔡、象山、姚江之誤，或疑其言稍過，然議論精嚴，粹然皆軌於正也. 康熙十八年，吳三桂僭號於衡州，有以勸進表相屬者，夫之曰：「亡國遺臣，所欠一死耳，今安用此不祥之人哉！」遂逃入深山，作祓禊賦以示意. 三桂平，大吏聞而嘉之，囑郡守餽粟帛，請見，夫之以疾辭. 未幾，卒，葬大樂山之高節裡，自題墓碣曰「明遺臣王某之墓」.
長沙市長郡中學
長沙市長郡中學者，在湖南長沙，肇於清光緒三十年. 當世受業於斯者，嗣後多負笈名山，即若北京大學、清華大學者亦甚衆，由是聲名日盛. 府中又有三校與郡校駢於當世，並敘美焉.
考郡庠之初立也，蓋清末時事運轉，人心思變，長沙知府顏公鍾驥謹奉奏定學堂章程之命，興庠序於城南三府坪，號曰「長沙府中學堂」而絃歌始作. 後值辛亥鼎革，民國肇建，府中學堂一時失其所恃. 有賢人彭公國鈞召集羣倫，共議興學. 時長沙府十二州縣各有中學在省，遂從府中學堂合爲一處，自是而有長郡公學之名. 長郡者，長沙府也.
民國二十六年，日人來犯. 明年郡校播遷安化，暫厝藍田. 是年九月長沙乃罹大火，郡庠不能免. 而藍田師生戮力，慘淡經營，成業不墮. 時校長魯公立剛赤足芒鞋，四方乞資以奉公用，所獲有餘，竟得給秀才達師優禮以旌其俊. 又生徒孜孜，多有進學者，聞於湘省，有司嘉焉.
初，郡校人慮戰事日蹙，長沙非久居之處，乃先於廿五年末藏書於野，儀器並之. 又遍稽多地，方得藍田以爲西遷之所. 以是校舍雖付丙丁，典籍器具尚存. 三十四年，日寇束手. 遂恢復舊觀於焦土，明年自藍田反於長沙.
又三年，中國易幟. 未幾易長郡之名爲長沙市第一中學. 後省立一中改隸市屬，據有一中之名，遂退而爲第二中學云云. 文革時，紅衛兵大行校內，莫能制. 西元一九八四年，復長郡名，迄於今日.
校訓
校訓「樸實沉毅」者，湘陰人貢生黃銘功所定. 時彭公國鈞遊於東瀛，考其學制，感其風化之務於實事，歸國乃有此訓. 「樸實」典據《老子》：「見素抱樸，少私寡慾」，兼朱熹之言：「直諒樸實，處事不苟」. 「沉毅」取意《宋書‧王曇首傳》：「王曇首沉毅有器度，宰相才也」，沉者，定而不迫也；毅者，堅而不拔也.
時雨亭文庫
時雨亭文庫. 藤原北家御子左流冷泉家之文庫也. 在今京都府上京區今出川通鳥丸東入玄武町五九九番地. 今藏日本國國寶五件，重要文化財四十七件. 其本為冷泉家私第. 其家世業歌道. 昭和五十六年春四月，立財團法人冷泉家時雨亭文庫. 以保古來之文化. 平成二十三年春四月，改公益財團法人冷泉家時雨亭文庫. 今理事冷泉為人.
雷曼兄弟公司
雷曼兄弟公司，紐約之投資銀行也. 一八五零年，亨利雷曼創於蒙哥馬利. 初，雷曼氏創商鋪“亨利雷曼”；逾六年，族弟從之，因易名焉. 至二零零七年，富甲一方，與高盛、摩根士丹利、美林合稱四大投資銀行. 二零零八年中，受累於次貸，大廈將傾. 是年秋，虧欠六千餘億美金，遂破產. 並牽動天下國計，商賈不舉，諸業欲潰，民不聊生，至今未盡.
長沙市長郡中學
校歌
初，彭公欲以體育軍事興教化，郡庠子弟，皆縛脛着服若軍士狀，時人號爲長郡丘八. 曰一班班一行行云者，蓋謂行伍並進之態也. 一班班又作一排排，是以其雄風丕振，可見於詞中耳.
顏回
顏回者，魯人也，字子淵，亦稱顏淵. 周景王二十四年生. 仲尼弟子之首，世稱復聖. 父无繇，字路，亦孔子弟子.
孔子以其賢且好學，有德行，贊之曰：「賢哉回也！一簞食，一瓢飲，在陋巷，人不堪其憂，回也不改其樂. 」魯哀公問於孔子：「弟子孰為好學？」孔子對曰：「有顏回者好學，不遷怒，不貳過. 不幸短命死矣，今也則亡. 」
子畏于匡，顏淵後. 子曰：「吾以汝死矣. 」曰：「子在，回何敢死？」
朝鮮八道
朝鮮八道（팔도），故朝鮮國八道也. 永樂十一年，太宗大王分朝鮮國爲八道. 曰京畿道、江原道、慶尚道、忠清道、全羅道、平安道、咸鏡道、黃海道. 建陽元年，析爲十三道. 八道遂廢. 今多以八道謂朝鮮全境者. 今平安、咸鏡北屬. 慶尚、全羅、忠清南屬. 京畿道南屬，惟開城北屬. 江原道南北各領其半. 黃海道北屬，惟仁川境有小島南屬. 諸道分置府、牧、大都護府、都護府、縣（令）、縣（監）、驛道. 諸道各有其號，京畿道曰畿甸. 慶尚道曰嶺南. 全羅道曰湖南. 忠清道曰湖西. 江原道曰關東. 平安道曰關西. 咸鏡道曰關北. 黃海道曰海西.
顏回
子困於陳蔡，絕糧七日，子貢以所齋貨，竊犯圍而也，告糴於野人，得米一石，回與子路炊，有埃墨墮飯中，回取而食之. 子貢自井望觀之，不悅，以為竊也. 入問孔子曰：「仁人廉士窮改節乎？」曰：「改節即何稱于仁廉哉？」子貢曰：「若回也，其不改節乎？」孔子曰：「然. 」子貢以所飯告孔子. 子曰：「吾信回之為仁久矣. 雖汝有云，弗以疑也，其或者必有故乎？汝止，吾將問之. 」召顏回曰：「疇昔予夢見先人，豈或啟佑我哉. 子炊而進飯，吾將進焉. 」對曰：「向有埃墨墮飯中，欲置之，則不潔；欲棄之，則可惜. 回即食之，不可祭也. 」子曰：「然乎！吾亦食之. 」顏回出. 孔子顧謂二三子曰：「所信者目也，而目犹不可信；所恃者心也，而心犹不足恃. 弟子记之，知人固不易矣. 吾之信回也，非待今日也. 」二三子由此乃服之.
公曆十月卅一日
十月卅一日者，公曆之三百四日也（閏年之三百五日），距歲暮餘六十一日.
鐵世
當鐵之世，中華始春秋末，泰西始於西臺. 夫鐵之冶煉，數難於青銅，故得之亦晚. 初，蓋五帝之時，始有隕鐵之器，天之所賜也. 歷二千年餘，先民方知自鐵礦石冶煉鐵材之法. 以鐵為器，利可斷青銅，乃漸取代之.
老羅斯福
西奥多·羅斯福，西元一八五八年十月二十七日生. 紐約市羅斯福家族出身. 美國第二十六任總統也，亦為美國陸軍退役上校.
一九〇〇年，任副總統. 翌年，總統麥金萊遇刺，遂繼位，時年四十二. 考美國史諸總統，年歲最少者屬羅斯福.
一九〇六年，日俄相伐，羅斯福講和，首獲諾貝爾和平獎.
後人謂之老羅斯福.
張煌言
張煌言，字玄箸，浙江鄞縣人. 明崇禎十五年舉人. 時以兵事急，令兼試射，煌言三發皆中. 慷慨好論兵事. 順治二年，師定江寧，煌言與裏人錢肅樂、沈宸荃、馮元颺等合謀奉魯王以海. 煌言迎於天臺，授行人. 至紹興，稱「監國」，授翰林院修撰. 入典制誥，出領軍旅. 三年，師潰. 歸與父母妻子決，從王次石浦，與黃斌卿軍相犄角，加右僉都御史.
魯王諸將，張名振最強. 四年，江南提督吳勝兆請降，煌言勸名振援勝兆，遂監其軍以行. 至崇明，颶作，舟覆，煌言被執. 七日，有導之出者，走間道復還入海. 經黃岩，追者圍而射之，以數騎突出，自是益習騎射. 集義旅屯上虞、平岡. 諸山寨多出劫掠，獨煌言與?王翊履畝勸輸，戢所部毋擾民. 六年，覲王於健跳. 七年，名振奉王居舟山，召煌言入. 乃以平岡兵授劉翼明、陳天樞，率親軍赴之，加兵部侍郎. 八年，聞父訃，浙江提督田雄書招降，卻之. 師攻滃洲，名振奉王侵吳淞，冀相牽制. 俄，師破舟山，乃奉王入金門，依鄭成功. 成功用唐王隆武號，事魯王但月上豚、米，修寓公之敬. 煌言嘗謂成功曰：「招討始終為唐，真純臣也！」成功亦曰：「侍郎始終為魯，與吾豈異趨哉？」故與成功所事不同，而其交能固，王亦賴以安居. 九年，監名振軍，經舟山至崇明，進次金山. 十年，復至崇明，師與戰，敗績. 十一年，又自吳淞入江，逼鎮江，登金山，望祭明太祖陵. 烽火達江寧，俄，退次崇明. 再入江，略瓜洲、儀真，薄燕子磯，尋還屯臨門，皆與名振俱. 十二年，成功遣其將陳六禦與名振取舟山，台州守將馬信約降，煌言以沙船五百迎之. 名振中毒卒，遺言以所部屬煌言.
十三年，師再破舟山，煌言移軍秦川，王去「監國」號，通表桂王. 十四年，桂王使至，授煌言兵部侍郎、翰林院學士. 兩江總督郎廷佐書招煌言，煌言以書報，略曰：「來書揣摩利鈍，指畫興衰，庸夫聽之，或為變色，貞士則不然. 所爭者天經地義，所圖者國恤家仇，所期待者豪傑事功. 聖賢學問，故每氈雪自甘，膽薪深厲，而卒以成事. 僕于將略原非所長，祗以讀書知大義. 左袒一呼，甲盾山立，濟則賴君靈，不濟則全臣節. 憑陵風濤，縱橫鋒鏑，今逾一紀矣，豈復以浮詞曲說動其心哉？來書溫慎，故報數行. 若斬使焚書，適足見吾意之不廣，亦所不為也. 」
十五年，與成功會師將入江，次羊山，遇颶，引還. 十六年，成功復大舉，煌言與俱，次崇明. 煌言曰：「崇明，江、海門戶. 宜先定營於此，庶進退有所據. 」成功不從. 師防江，金、焦兩山間橫鐵索，隔江置大砲，煌言以十七舟翦江而渡. 成功破瓜洲，欲取鎮江，慮江寧援至，煌言曰：「舟師先搗觀音門，南京自不暇出援. 」成功以屬煌言，煌言所將人不及萬，舟不滿百，即率以西. 降儀真，進次六合，聞成功拔鎮江，煌言致書，言當先撫定夾江郡縣，以陸師趨南京，成功復不從. 煌言進薄觀音門，遣別將以輕舟數十直上攻蕪湖，分兵掠江浦. 成功水師至，會蕪湖已降，趣煌言往撫，部勒諸軍，分道略地，移檄諸郡縣. 於是太平、甯國、池州、徽州、廣德及諸屬縣皆請降，得府四、州三、縣二十四. 煌言所過，秋毫無犯，經郡縣，入謁孔子廟，坐明倫堂，進長吏，考察黜陟，略如巡按行部故事，遠近回應.
方如徽州受降，聞成功敗，還蕪湖收兵，冀聯合瓜洲、鎮江軍為守計，既，聞成功並棄瓜洲、鎮江入海，煌言兵遂潰. 南江總督郎廷佐發舟師斷煌言東下道，書招煌言. 煌言拒不應，率餘兵道繁昌，謀入鄱陽湖. 次銅陵，師自湖廣至，煌言與戰而敗，撫殘兵僅數百，退次無為，焚舟登陸. 自銅城道霍山、英山，度東溪嶺，追騎至，從者盡散. 煌言突圍出，變服夜行，至高滸埠，有父老識之，匿於家數日，導使出間道，渡江走建德、祁門亂山間，痁作，力疾行，至休寧，得舟下嚴州. 復山行，經東陽、義烏至天臺達海，收集舊部，成功分兵益之，屯長亭鄉，築塘捍潮，辟田以贍軍. 使桂王告敗，桂王敕慰問，加兵部尚書. 十七年，移軍臨門. 十八年，廷議徙海上居民絕接濟，煌言無所得餉，開屯南田自給.
成功攻臺灣，煌言移書阻之，不聽. 師下雲南，取桂王. 煌言遣其客羅綸入臺灣，趣成功出兵，成功以臺灣方定，不能行；遣使入鄖陽山中，說十三家兵，使之擾湖廣，以緩雲南之師. 十三家者，郝永忠、劉體純輩，故李自成部將，竄據茅麓山，衰疲不敢出. 康熙元年，煌言復移軍沙堤. 成功自攻江寧敗還，取臺灣謀建國. 魯王在金門，禮數日薄，煌言歲時供億，又慮成功疑，十年不敢入謁. 及聞桂王敗亡，上啟魯王，將奉以號召. 俄成功卒，煌言還軍臨門，又有議奉魯王監國者，煌言使勸錦，以李亞子錦囊三矢相勖.
籠島，煌言不可?浙江總督趙廷臣復招煌言，煌言書謝之. 煌言孤軍勢日促，或議入. 二年，魯王殂，煌言慟曰：「孤臣棲棲海上，與部曲相依不去者，以吾主尚存也. 今更何望？」三年，遂散遣其軍，居懸澳. 懸澳在海中，荒瘠無人?，南汊港通舟，北倚山，人不能上，煌言結茅而處，從者綸及部曲數人，一侍者、一舟子而已. 廷臣與提督張傑謀致煌言，得煌言故部曲，使為僧普陀，伺煌言，知蹤跡，夜半，引兵攀嶺入，執煌言及綸，與部曲葉金、王發，侍者湯冠玉. 煌言至杭州，廷臣賓禮之. 九月乙未，死於弼教坊，舉目望吳山，歎曰：「好山色！」賦絕命詞，坐而受刃，綸等並死. 煌言妻董、子萬祺先被執，羈管杭州，先煌言死.
攷
分類:明列傳
⿱晶灬王
王，日本皇族也，生於鎌倉末至南北朝初. 生年不詳，薨於延元三年、曆慶元年六月.
分類:鎌倉列傳
軟盤
縮圖|軟盤也 軟盤，器之儲偫軟媒體者也. 磁碟為機樞，質柔軟，故名軟盤，又名磁碟、磁片. 前繼磁帶，後應閃存盤，曠古斷世. 西元千九百七十有一年，八寸軟盤闢，馳諸蘋果二八位電腦，工日善，修省至五寸. 時當西元千九百九十有六年，軟盤風行，窮天下軟盤之出造，凡五十億卷.
分類:電腦
武警第五團
武警第五團屬中國人民武裝警察部隊機動師，隸武警二師，駐江蘇宜興也. 其前身乃民國二十六年十月以八路軍第一二零師警通排為基立之山西神池獨立團，後改做步兵第二十三團，再後，團歸第二師，遂改番號曰第五團也.
解放戰爭時
三十五年十一月隨旅入新立之晉綏軍區三縱猶為獨立第三旅特務團，三十六年八月隨縱隊入西北野戰軍為三縱獨三旅八團，隨旅未赴西北，合戰華北焉. 三十八年二月元日改曰中國人民解放軍第三軍八師二十三團，六月隨本師歸建之.
國立後
一九五二年秋七月，故八師二十三團改曰五團焉.
一九八五年九月，第五團行教導團之編制，一九八九年複步兵團之編制也.
一九九六年八月，改曰中國人民武裝警察部隊第五團也.
論
該團乃一二零師之嫡系，戰鬥力强，乃師之主力焉.
毋言不於貊
其事
人人有一乾酪，曰貊標乾酪，然皆拒之. 忽有一貊，見前所視，後忿而毀. 贊曰：「未鬻則害貊. 」
光纖
光纖，或云光導纖維、光學纖維，其實光波導也. 見於通信器材. 其芯乃二氧化硅，有數層. 光束於波導中，遠傳萬里. 又有諸種變化，若光之明滅、相位翻轉、波長增長，以傳遞信號，瞬息千里.
⿱奏騷樂都市大阪
《⿱奏騷樂都市大阪》，日本小說也，川上稔作.
分類:平成小說
元結
元結，後魏常山王遵十五代孫. 少不羈，十七乃折節向學，事元德秀. 天寶十二載舉進士，禮部侍郎陽浚見其文，曰：「一第慁子耳，有司得子是賴！」果擢上第. 復舉制科. 會天下亂，沈浮人間. 國子司業蘇源明見肅宗，問天下士，薦結可用. 時史思明攻河陽，帝將幸河東，召結詣京師，問所欲言，結自以始見軒陛，拘忌諱，恐言不悉情，乃上《時議》三篇. 帝悅曰：「卿能破朕憂. 」擢右金吾兵曹參軍，攝監察御史，為山南西道節度參謀. 募義士於唐、鄧、汝、蔡，降劇賊五千，瘞戰死露胔於泌南，名曰哀丘.
史思明亂，帝將親征，結建言：「賊銳不可與爭，宜折以謀. 」帝善之，因命發宛、葉軍挫賊南鋒，結屯泌陽守險，全十五城. 以討賊功遷監察御史裏行. 荊南節度使呂諲請益兵拒賊，帝進結水部員外郎，佐諲府. 又參山南東道來瑱府，時有父母隨子在軍者，結說瑱曰：「孝而仁者，可與言忠；信而勇者，可以全義. 渠有責其忠信義勇而不勸之孝慈邪？將士父母，宜給以衣食，則義有所存矣. 」瑱納之. 瑱誅，結攝領府事. 會代宗立，固辭，丐侍親歸樊上. 授著作郎. 益著書，作《自釋》.
久之，拜道州刺史. 初，西原蠻掠居人數萬去，遺戶裁四千，諸使調發符牒二百函，結以人困甚，不忍加賦，即上言：「臣州為賊焚破，糧儲、屋宅、男女、牛馬幾盡. 今百姓十不一在，耄孺騷離，未有所安. 嶺南諸州，寇盜不盡，得守捉候望四十餘屯，一有不靖，湖南且亂. 請免百姓所負租稅及租庸使和市雜物十三萬緡. 」帝許之. 明年，租庸使索上供十萬緡，結又奏：「歲正租庸外，所率宜以時增減. 」詔可. 結為民營舍給田，免徭役，流亡歸者萬餘. 進授容管經略使，身諭蠻豪，綏定八州. 會母喪，人皆詣節度府請留，加左金吾衛將軍. 民樂其教，至立石頌德. 罷還京師，卒，年五十，贈禮部侍郎.
據
新唐书·卷百四十三
曹芳
曹芳，字蘭卿，曹彰孫，曹楷子也，魏烈祖明皇帝養子. 太和六年生，青龍中，封齊王. 明帝崩，即帝位，司馬懿誅曹爽，握權柄. 曹芳在位十五年，司馬師廢帝為齊王，遷之河內. 晉受魏禪，封齊王為邵陵縣公. 泰始十年薨，諡厲.
華爾街
華爾街，位紐約曼哈頓，本意「牆街」，華爾，其西語之近音也. 東起東河畔之南街，西至百老匯大道. 其間商賈往來，門庭若市，蓋美國金融中心也. 亦以代稱美國之經營金融之舉足輕重者.
長沙國
長沙國者，漢初之異姓國也.
史
漢高帝五年二月，徙封吳芮為長沙王，都臨湘，今長沙市.
文帝後元七年，第四世王吳著薨，諡靖王，無後而國除.
前元二年三月，封景帝第六皇子劉發為王，就藩長沙國.
伊豆市
沿革
天武天皇九年，析駿河國一部，置伊豆國.
明治元年，廢藩置縣，始置韮山縣.
平成十六年，田方郡：修善寺町、土肥町、天城湯島町、中伊豆町合，而爲伊豆市.
它典
分類:中部地方區劃
白堊岩
白堊，又名白土粉、白土子、白埴土、白善、白墡 、白墠，非晶質石灰岩也，泥質灰岩未固結之態，色白，主碳酸鈣，多為紅藻化石而生.
地質學言白堊紀時代，蓋出於英吉利白堊系層構也.
牙齒之根，亦有其質.
宇文護
宇文護字薩保，周文帝長兄邵惠公顥之子也. 文帝之入關，以年小不從. 普泰初，始自晉陽至平涼，時年十七. 文帝諸子並幼，遂委以家務，內外無不嚴肅. 文帝歎之，以為類已. 及臨夏州，留護事賀拔嶽. 嶽被害. 文帝至平涼，以護為都督，從破侯莫陳悅. 後以迎魏帝功，封水池縣伯. 從文帝禽竇泰，復弘農，破沙苑，戰河橋，並有功. 芒山之役，為敵人所圍，賴都督侯伏龍恩救，乃免. 坐免官，尋復本位. 大統十三年，進封中山公. 十五年，遷大將軍. 與於謹征江陵，進兵徑至江陵城下，以待大軍至，圍而克之. 師還，護又討平襄陽蠻帥向天保等萬餘落. 初行六官，拜司空.
文帝西巡，至牽屯山遇疾，召護至涇州，見文帝. 帝曰：「吾形容若此，必不濟. 諸子幼，天下事以屬汝. 」護涕泣奉命. 行至雲陽，文帝崩，護秘之，至長安乃發喪. 時嗣子沖幼，強寇在近，人情不安. 護綱紀內外，撫循文武，眾心乃定. 先是，文帝常云「我得胡力」，當時莫曉其指，時人以「護」字當之. 尋拜柱國. 文帝山陵畢，護以天命有歸，遣諷魏帝以禪代事. 孝閔踐阼，拜大司馬，封晉國公，邑萬戶. 趙貴、獨孤信等將謀襲護，護因貴入朝，執之，黨與皆伏誅. 拜大塚宰.
時司會李植、軍司馬孫恆等密要宮伯乙弗鳳、張光洛、賀拔提、元進等為腹心，說帝，言護不守臣節，宜圖之. 帝然之，數將武士于後園，為執縛勢. 護微知之. 出植為梁州，恆為潼州，欲遏其謀. 後帝思植等，每欲召之. 護諫曰：「天下至親，不過兄弟. 若兄弟自構嫌隙，他人何易可親？但恐除臣後，奸回得逞其欲，非唯不處陛下，亦危社稷. 」因泣涕，久之乃止. 帝猶猜，鳳等益懼，密謀滋甚，遂克日將誅護. 光洛告護，護乃召柱國賀蘭祥、小司馬尉遲綱等以鳳謀告之. 祥並勸廢帝. 時綱總領禁兵，護乃遣綱入宮，召鳳等議事，以次執送護第. 因罷散宿衛兵，遣祥逼帝，幽于舊邸. 於是召公卿畢集護第. 護曰：「先王勤勞王業三十餘年，寇賊未平，奄棄萬國. 寡人地則猶子，親受顧命，以略陽公既居正嫡，與公等立而奉之，革魏興周，為四海主. 自即位已來，荒淫無度，昵近群小，疏忌骨肉，大臣重將，咸欲誅夷. 若此謀遂行，社稷必致傾覆. 寡人若死，將何面目以見先王？今日甯負略陽公，豈可負社稷！寧都公年德兼茂，仁孝聖慈，今欲廢昏立明，公等以為何如？」群公咸曰：「此公之家事，敢不唯命是聽！」於是斬鳳等於門外，並誅植、恆. 尋弑帝，迎明帝於岐州而立之.
二年，拜太師，賜路車冕服，封子至為崇業郡公. 初改雍州刺史為牧，以護為之，並賜金石之東. 武成元年，護上表政，帝許之，軍國大事尚委於護. 帝性聰睿，有識量，護深憚之. 有李安者，本以鼎俎得寵於護，擢為膳部下大夫. 至是，護令安因進食加毒，帝遂崩. 護立武帝，百官總已以聽護.
自文帝為丞相，立左右十二軍，總屬相府. 文帝崩後，皆受護處分，凡所征廢，非護書不行. 護第屯兵禁衛，盛於宮闕. 事無巨細，皆先斷後聞. 保定元年，以護國都督中外諸軍事，令一府總於天官. 或有希護旨者，雲周公德重，魯立文王之廟，以護功比周公，宜用此禮. 於是詔于同州晉國第立德皇帝別廟，使護祭焉. 三年，詔自今詔誥及百司文書並不得稱公名，以彰殊禮. 護抗表固讓. 初，文帝創業，即與突厥和親，謀為掎角，共圖高氏. 是年，乃遣柱國楊忠與突厥東伐，破齊長城，至并州而還，期後年更舉，南北相應. 齊主大懼.
是年，突厥復率眾赴期. 護以齊氏初送國親，未欲即行，復慮失信蕃夷，不得已，遂請東征. 九月，詔徵二十四軍及左右廂散隸、秦隴巴蜀兵、諸蕃國眾二十萬人. 十月，帝於廟庭授護斧鋮. 出軍至潼關，乃遣柱國尉遲迥為前鋒，大將軍權景宣率山南兵出豫州，少師楊標出軹關. 護連營漸進，屯軍弘農. 迥圍洛陽，柱國齊王憲、鄭公達奚武等營芒山. 護性無戎略，此行又非本心，故師出雖久，無所克獲. 以無功，與諸將稽首請罪，帝弗之責. 天和二年，護母薨，尋詔起令視事. 五年，詔賜護軒懸之樂，六佾之舞.
護性甚寬和，然暗於大體. 自恃建立功，久當權軸，所任皆非其人. 兼諸子貪殘，僚屬縱溢，莫不蠹政害人. 以其暴慢，密與衛王直圖之. 七年三月十八日，護自同州還，帝御文安殿見護訖，引入含仁殿，朝皇太后. 先是，帝於禁中見護，常行家人禮. 護謁太后，太后必賜之坐，帝每立侍. 至是，護將入，帝謂曰：「太后春秋既尊，頗好酒，諸親朝謁，或廢引進. 喜怒有時乖爽. 比諫，未蒙垂納. 兄今願更啟請. 」因出懷中酒誥授護曰：「以此諫太后. 」護入，如帝所誡，讀示太后. 未訖，帝以玉珽自後擊之，踣地，又令宦者何泉以御刀斫之. 泉懼，斫不能傷. 時衛王直先匿於戶內，乃出斬之.
分類:北朝列傳
九月十二
九月十二，農曆九月第十二日也.
周延儒
周延儒者，字玉繩，宜興人，明朝之官也. 萬曆四十一年會試、殿試皆第一. 授修撰，年甫二十餘. 美麗自喜，與同年生馮銓友善. 天啟中，遷右中允，掌司經局事. 尋以少詹事掌南京翰林院事.
體仁既並相，務為柔佞，帝意漸響之. 而體仁陽曲謹媚延儒，陰欲奪其位，延儒不知也. 體仁與吏部尚書王永光謀起逆案王之臣、呂純如等. 或謂延儒曰：「彼將翻逆案，而外歸咎於公. 」延儒愕然. 會帝以之臣問，延儒曰：「用之臣，亦可雪崔呈秀矣. 」帝悟而止. 體仁益欲傾延儒. 四年春. 延儒姻婭陳於泰廷對第一，及所用大同巡撫張廷拱、登萊巡撫孫元化皆有私，時論籍籍. 其子弟家人暴邑中，邑中民熱其廬，發其先壟，為言官所糾. 兄素儒冒錦衣籍，授千戶，又用家人周文郁為副總兵，益為言者所詆.
五年正月，叛將李九成等陷登州，囚元化. 侍郎劉宇烈視師無功，言路鹹指延儒庇宇烈. 於是給事中孫三傑、馮元飆，御史余應桂、衛景瑗、尹明翼、路振飛、吳執禦、王道純、王象雲等，屢劾延儒. 應桂並謂延儒納巨盜神一魁賄. 而監視中官鄧希詔與總督曹文衡相訐奏，語侵延儒. 給事中李春旺亦論延儒當去. 延儒數上疏辯，帝雖慰留，心不能無動. 已而延儒令于泰陳時政四事，宣府太監王坤承體仁指，直劾延儒庇於泰. 給事中傅朝佑言中官不當劾首揆，輕朝廷，疑有邪人交構，副都御史王志道亦言之. 帝怒，削志道籍，延儒不能救. 體仁各處嗾給事中陳贊化劾延儒「昵武弁李元功等，招搖罔利. 陛下特恩停刑，元功以為延儒功，索獄囚賕謝. 而延儒至目陛下為羲皇上人，語誖逆. 」帝怒，下元功詔獄，且窮詰贊化語所自得. 贊化言得之上林典簿姚孫渠、給事中李世祺，而副使張鳳翼亦具述延儒語. 帝益怒. 錦衣衛帥王世盛拷掠元功無所承. 獄上，鐫世盛五級，令窮治其事. 延儒覬體仁為援，體仁卒不應，且陰黜與延儒善者，延儒大困. 六年六月引疾乞歸，賜白金、彩緞，遣行人護行. 體仁遂為首輔矣.
始延儒裏居，頗從東林游，善姚希孟、羅喻義. 既陷錢謙益，遂仇東林. 及主會試，所取士張溥、馬世奇等，又皆東林也. 至是歸，失勢，心內慚. 而體仁益橫，越五年始去. 去而張至發、薛國觀相繼當國，與楊嗣昌等並以娼嫉稱. 一時正人鄭三俊、劉宗周、黃道周等，皆得罪. 溥等憂之，說延儒曰：「公若再相，易前轍，可重得賢聲. 」延儒以為然. 溥友吳昌時為交關近侍，馮銓復助為謀. 會帝亦頗思延儒，而國觀適敗. 十四年二月詔起延儒. 九月至京，復為首輔. 尋加少師兼太子太師，進吏部尚書、中極殿大學士.
延儒被召，溥等以數事要之. 延儒慨然曰：「吾當銳意行之，以謝諸公. 」既入朝，悉反體仁輩弊政. 首請釋漕糧白糧欠戶，蠲民間積逋，凡兵殘歲荒地，減見年兩稅. 蘇、松、常、嘉、湖諸府大水，許以明年夏麥代漕糧. 宥戍罪以下，皆得還家. 復注誤舉人，廣取士額及召還言事遷謫諸臣李清等. 帝皆忻然從之. 延儒又言：「老成名德，不可輕棄. 」於是鄭三俊長吏部，劉宗周掌都察院，范景文長工部，倪元璐佐兵部，皆起自廢籍. 其他李邦華、張國維、徐石麒、張瑋、金光辰等，佈滿九列. 釋在獄傅宗龍等，贈已故文震孟、姚希孟等官. 中外翕然稱賢. 嘗燕侍，帝語及黃道周，時道周方謫戍辰州. 延儒曰：「道周氣質少偏，然學與守皆可用. 」蔣德璟請移道周戍近地. 延儒曰：「上欲用即用之耳，何必移戍. 」帝即日復道周官. 其因事開釋如此.
昌時，嘉興人. 有幹材，頗為東林效奔走. 然為人墨而傲，通廠衛，把持朝官，同朝鹹嫉之. 行人司副熊開元廷劾延儒納賄狀，觸帝怒，與給事中薑埰俱廷杖，下詔獄. 左都御史宗周、僉都御史光辰以救開元、埰罷，尚書石麒又以救宗周等罷，延儒皆弗救，朝議皆以咎延儒. 會昌時以年例出言路十人於外，言路大嘩. 掌科給事中吳麟徵、掌道御史祁彪佳劾昌時挾勢弄權，延儒頗不自安.
初，延儒奏罷廠衛緝事，都人大悅. 朝士不肖者因通賂遺，而廠衛以失權，胥怨延儒. 又傲同官陳演，演銜刺骨. 掌錦衣者駱養性，延儒所薦也，養性狡狠背延儒，與中官結，刺延儒陰事. 十六年四月，大清兵略山東，還至近畿，帝憂甚. 大學士吳甡方奉命辦流寇，延儒不得已自請視師. 帝大喜，降手敕，獎以召虎、裴度，賜章服、白金、文綺、上駟，給金帛賞軍. 延儒駐通州不敢戰，惟與幕下客飲酒娛樂，而日騰章奏捷，帝輒賜璽書褒勵. 偵大清兵去，乃言敵退，請下兵部議將吏功罪. 既歸朝，繳敕諭，帝即令藏貯，以識勳勞. 論功，加太師，廕子中書舍人，賜銀幣、蟒服. 延儒辭太師，許之. 居數日，養性及中官盡發所刺軍中事. 帝乃大怒，諭府部諸臣責延儒蒙蔽推諉，事多不忍言，令從公察議. 陳演等公揭救之，延儒席槁待罪，自請戍邊. 帝猶降溫旨，言「卿報國盡忱，終始勿替，」許馳驛歸，賜路費百金，以彰保全優禮之意. 及廷臣議上，帝復諭延儒功多罪寡，令免議. 延儒遂歸.
既去，給事中郝絅疏請除奸，以指延儒. 帝不聽. 山東僉事雷縯祚糾範志完，亦及延儒. 已而御史蔣拱宸劾吳昌時贓私巨萬，大抵牽連延儒，而中言昌時通中官李端、王裕民，洩漏機密，重賄入手，輒預揣溫旨告人. 給事中曹良直亦劾延儒十大罪. 帝怒甚，禦中左門，親鞫昌時，折其脛，無所承，怒不解，拱宸面訐其通內，帝察之有跡，乃下獄論死，始有意誅延儒. 初，薛國觀賜死，謂昌時致之. 其門人魏藻德新入閣有寵，恨昌時甚，因與陳演共排延儒，養性復騰蜚語. 帝遂命盡削延儒職，遣緹騎逮入京師. 時舊輔王應熊被召，延儒知帝怒甚，宿留道中，俟應熊先入，冀為請. 帝知之，應熊既抵京，命之歸. 延儒至，安置正陽門外古廟，上疏乞哀，不許. 法司以戍請，同官申救，皆不許. 冬十二月，昌時棄市，命勒延儒自盡，籍其家.
高貴鄉公
曹髦，字彥士，魏文帝孫，曹霖子也. 正始中封郯縣高貴鄉公，齊王芳廢，司馬師率公卿迎立之. 幸太學，與諸儒論書、易、禮，諸儒莫能及. 甘露中黃龍見寧陵井中，以為不祥，作潛龍詩以自諷，司馬昭見而惡之. 立七年，景元元年夏四月，天子既以司馬氏將行篡奪，情不能安，召侍中王沈、散騎常侍王業、尚書王經，出懷中黃素詔示之，戒嚴俟旦. 沈、業馳告於昭，昭召護軍賈充等為之備. 天子知事泄，帥左右攻相府，稱有所討，敢有動者族誅. 相府兵將止不敢戰，賈充叱諸將曰：「公畜養汝輩，正為今日耳！今日之事，無所問也！」太子舍人成濟抽戈犯蹕，刺之，刃出於背，天子崩于車中.
魏元帝
魏元皇帝奐，魏武帝孫，魏燕王宇子也. 甘露中封安次縣常道鄉公，高貴鄉公被弑，司馬昭率公卿迎立之. 在位六年，政歸司馬昭、司馬炎父子. 司馬炎篡位，以晉代魏，廢帝為陳留王. 晉惠帝太安元年，卒於鄴城，諡元.
韓賽露及葛律德露
分類:格林童話
穆爾西亞
穆爾西亞者，位於西班牙之東南，約有口一百三十三萬.
安東市
安東市，在大韓民國慶北. 昔爲朝鮮國安東大都護府. 今領一邑、十洞、十三面. 市花爲梅. 市鳥爲鵲. 市木爲銀杏. 標語，「韓國精神文化之都」，丙申年始用之.
米高安哲羅
米高安哲羅，又譯米開朗基羅，一四七五年三月六日生，義大利翡冷翠人也. 一五六四年二月十八日卒，年八十八.
米氏工於詩畫雕築，頌於泰西，及於當世. 文藝復興，米氏與達文西，並為先驅.
米氏著作等身，多有傳世. 於畫技，見稱於西斯廷禮拜堂，繪《創世紀》為蒼穹、《最後審判》為壁畫；於雕刻，以聖母憐子像、大衛像二者著稱；於建築，承攬老楞佐圖書館、聖伯多祿大殿諸工事.
昔泰西工匠業，素不為生者傳，米氏以其鬼斧神工，於其時立傳者再. 累世以降，臨摹其風者不斷，遂成風格主義鼻祖.
據
分類:基礎之文
靜岡縣
靜岡者，日本之縣也，處本州. 治在靜岡市. 古者伊豆國、駿河國、遠江國在焉. 屬中部地方. 無村縣也.
通濟渠
通濟渠，自板渚東南至睢眙，近二千里，隋開大運河，取為河淮水道.
隋煬帝大業元年三月，將巡歷淮、海，觀省風俗. 命尚書右丞皇甫議發河南、淮北諸郡男女，前後百餘萬 ，開通濟渠，自西苑引穀、洛水達於河，復自板渚引河，歷榮澤入汴. 又自大梁之東，引汴水入泗達於淮海. 官吏督役嚴急，役丁死者什四五，所司以車載死丁，東至城皋，北至河陽，相望於道.
渠五月 而通，廣四十步，渠旁皆築御道，樹以柳. 復自長安至江都，置離宮四十餘所.
唐初易名為廣濟渠. 開元中，凡三年，運米七百萬石. 宋稱汴河或御河.
聖誕島
聖誕島者，澳大利亞之島也，屬火山島、處印度洋. 地有一百三十五平方公里，民有兩千餘人、多為華人.
吉里巴斯
吉里巴斯，島國也，在太平洋中. 方八百一十一公里，口十萬餘. 都南塔拉瓦.
詩韻日期表
縮圖|右|詩韻日期 詩韻日期表，出自《國音新詩韻》，同韻目代日，電報紀日之法也. 詩韻者，謂老國音. 詩韻代日，以平水舊韻表陰曆，而以新詩韻表陽曆，以為分別. 字取陽平.
對照
日指陰曆，號言陽曆，以下日期皆從號字.
據
分類:漢語
中華民國元首
中華民國元首，當國者也. 其號不一，訓政前或曰大總統，或曰執政，或曰大元帥；訓政時曰國民政府主席；民國三十七年始行憲，稱總統. 蓋民國法堯舜，尊位無有常人，選賢而得，唯民意是舉. 然訓政前多有將兵者竊據大位. 自行憲始，方行三民主義之實.
訓政前
作霖子學良易幟，大政歸於國府，訓政始.
行憲後
民國三十七年憲政始，設中華民國總統. 修憲以前，六年一任，經國民大會推舉而得；以降則四年一任，舉國直選，允連任一. 一〇一年當選，任至一〇五年五月止.
九月初一
九月初一，農曆九月首日也.
諾魯
諾魯，全稱大諾魯王國，島國也，在太平洋中. 方二十一公里，口九千餘. 其國微小，無國都，政府在雅連. 初以磷礦致富，後礦脈耗盡，國力日衰.
虎符
縮圖|秦惠文王杜虎符，今存陜西博物館 虎符，古調兵之信也，亦稱兵符、虎節、符節，常作虎形，銘文其上，故名.
符之制，多以銅鑄，偶見以金銀為之者，銘文多採錯金銀之法. 沿虎脊中分，君王持右，外將持左，有兵事，則遣使持右符至軍，以達王命，外將以與己所持者合驗以定命之真偽，以各將之符其形、銘各異，甲符不調乙兵也，故得王命專達焉. 周例，凡興兵五十以上者，皆當會符，惟燔烽火可免之. 今白話語「符合」，典出於此也. 戰國時，有信陵君竊符矯殺晉鄙救趙事.
李唐時，避先祖諱，改形魚兔龜牛之屬，南宋復虎形，旋改金牌，元季棄之，以虎頭牌為信，後世繼元制，符遂不興.
先秦虎符今之存世者鮮矣，中國國家博物館藏秦始皇陽陵虎符，羅振玉舊藏也，以鏽不得兩分；又有新郪虎符，漢淮南王安僭鑄，今藏巴黎；又秦杜虎符之左半，秦惠文時所用，陝西博物館藏，然羅福頤以其銘文字形孱弱，又或有語句不通兼章法零亂者，指其為贗云爾.
分類:軍事
下田市
沿革
昭和四十六年，賀茂郡下田町爲下田市.
它典
分類:中部地方區劃
第五人格
第五人格者、網遊也. 屬網易公司、仿黎明殺機，述一監管者補四人之事. 謂之非對稱對抗也.
分類:電子遊戲
五畿七道
日本國五畿七道（平假名：ごきしちどう）. 五畿者，京畿五國也，曰山城國、大和國、河內國、和泉國、攝津國. 七道謂東海道、東山道、北陸道、山陰道、山陽道、南海道、西海道. 明治二年，置北海道，謂五畿八道. 北海道至今未廢，然五畿與七道多不見用於平日，惟存其名而已.
阿拉貢自治區
阿拉貢自治區者，地處西班牙之東北，約有口一百二十七萬. 其北鄰法國，南接瓦倫西亞，其西乃卡斯蒂利亞-拉曼恰、卡斯蒂利亞-萊昂、拉裡奧拉與那瓦勒.
堂上家
堂上家，日本公卿之流品也. 謂之曰家格. 許升清涼殿南廂殿上間. 故曰堂上家，為門弟之高者. 其家人可晉為公卿. 至江戶末凡百三十七家. 窮其本末，復有攝家、清華家、大臣家、羽林家、名家、半家之分. 羽林家以下，謂之平堂上. 天正中，殿上六十四家，謂之舊家. 以降新晉者為之新家. 明治十七年授爵，平堂上中多出大納言者授伯爵，否則子爵. 攝家皆公爵. 堂上家多藤氏. 復有源氏、平氏、清原氏、菅原氏、阿倍氏、卜部氏、丹波氏、大江氏.
過渡金屬
過渡元素，週期表d區之金屬元素也，故又名過渡金屬. 有列元素十族，自三至十二，唯不以f區者為之.
創此名者門捷列夫，以表八、九、十三族元素. 門氏以鹼金屬至錳族為一週，又以銅族至鹵素為另一週，故兩週期間者，則為過渡矣. 今謂過渡者，已非昔義矣.
其週期者，為過渡系，第四、五、六週期者，曰第一、二、三過渡系也.
過渡金屬之性
過渡金屬之性異於鹼金屬、鹼土金屬者. 其異俱列於下:
一、過渡金屬常堅強於鹼金屬，如金銀甚堅而鈉可剖以刀也.
二、過渡金屬常重於鹼金屬，如鉀鈉能浮於水而銅鐵皆沉水中也.
三、過渡金屬之熔温常高於鹼金屬，如鈉之熔温九十八度也.
四、過渡金屬及其離子可作催化劑. 如Fe2+、Fe3+、Pt等常作催化劑也.
六除以二括弧一加二
六除以二括弧一加二，數學題也. 網絡眾說紛紜，論其解為何. 答有二，一曰一，又一曰九.
公曆十一月一日
十一月一日者，公曆之三百五日也（閏年之三百六日），距歲暮餘六十日.
六除以二括弧一加二
觀點
或云，運代數，視2(1+2)為一項，則是式成6÷2x, x=1+2. 解之，得一也.
過渡金屬
過渡金屬之性
五、過渡金屬所生離子有數種，鹼金屬所生離子但有一種. 如鐵能生Fe2+、Fe3+等而鈉但可生Na+離子也.
六、過渡金屬之性穩於鹼金屬，如鈉投於水，則有火出及爆發之聲. 銅投於水，則無效矣.
月為吾心
《月為吾心》，臺樂伶鄧麗君之曲也.
分類:民國臺灣歌曲
過渡金屬
過渡金屬之性
分類:化學元素
六除以二括弧一加二
觀點
復云，6÷2(1+2)可用四則運算，使是成6÷2×(1+2). 解之，得九也.
伊豆之國市
伊豆之國市屬日本靜岡縣.
沿革
平成十七年，田方郡：伊豆長岡町、大仁町、韮山町合而爲.
地理
山有七：葛城山、城山 、發端丈山、大平山、大男山、靜浦山地、玄嶽（多賀火山）.
川有三：狩野川、狩野川放水路、深澤川.
引據
分類:中部地方區劃
吾鄉
吾鄉（阿拉伯語：موطني‎）、伊拉克國歌也. 由巴勒斯坦詩人易卜拉欣·托坎纂詞於西曆一九三四年. 二〇〇三年立爲伊拉克國歌.
文言譯詞
吾鄉兮，吾鄉兮.
崇兮美兮，華兮輝兮，
於山顛，於山顛；
生兮寧兮，樂兮希兮，
於風間，於風間.
舒宜之安，光榮之勝，
能見否，於高顛，
摘星辰，摘星辰——
故國兮，故國兮.
分類:伊拉克史
萬那杜
萬那杜，又為瓦努阿圖，島國也，在太平洋中，西北望所羅門群島，西南眺新喀里多尼亞，東臨斐濟. 方萬餘公里，口二十七萬餘. 都維拉港.
虎尾鎮
虎尾鎮，臺灣製糖重地，又稱「糖都」；居雲林縣之中，南隔虎尾溪望斗南、大埤，北接新虎尾溪鄰西螺、二崙、崙背，東近莿桐、斗六，西距土庫，地勢平坦，由東向西略為傾斜，嘉南大圳濁水溪幹線貫穿鎮區.
沿革
虎尾之稱，乃譯自平埔族語. 荷人稱土著為「FAVORLANG」，並劃此地為虎尾語區.
地下家
地下家，日本公家之流品也. 謂之家格. 不許升內裏清涼殿南廂. 故謂之地下家. 屬門第之劣者. 其家人多任下官，即唐律令所謂主典也. 江戶時計四百六十餘家. 明治維新後，為士族. 其家世襲官職、家業. 以職司不同，有外記、辨官、藏人之分. 其它若檢非違使、近衛府、陰陽寮、內膳司、北面武士等，皆從地下家人中敘任. 堂上家之勢者有家司. 亦由地下家人任之. 謂之某家諸大夫. 佛寺之地下家曰坊官.
虎尾鎮
沿革
清康熙五十六年，諸羅縣在此設大坵田一堡，因地形起伏如丘陵，故稱為大崙腳. 臺灣御史黃叔擏在臺海使槎錄中，則稱虎尾.
乾隆廿四年，郭六才墾並築五寮，即五間厝此名之源；道光十年，圭角之變使虎尾化為焦土.
日治初，僅有五間厝與青埔仔兩小部落，明治廿九年大日本製糖株式會社設廠，以五間厝為地名；大正九年改五間厝為虎尾，成立臺南州虎尾郡虎尾庄役場，昭和八年升虎尾庄役場為虎尾街.
戰後，民國卅五年成立臺南縣，改街庄為鄉鎮，故為臺南縣虎尾鎮，設鎮公所與區署. 民國卅九年實施地方自治，縣市行政區域重劃，增雲林、嘉義二縣，始改為雲林縣虎尾鎮.
分類:雲林縣地方
柴可夫斯基小提琴協奏曲
丁大調小提琴協奏曲，作品三十五，柴可夫斯基所創協奏曲也，作於一八七八年春，樂章有三. 本曲者，柴氏小提琴協奏曲之孤篇也，然曲名遠揚，列於「四大」.
一八七八年，柴氏遊於日內瓦湖. 其斷袖之交柯泰克亦行至此. 二人奏《西班牙交響曲》. 此曲者，拉羅之小提琴協奏曲也，其善美甚感柴氏.
西曆三月，柴氏作此曲. 畏人之多言，未將其獻與柯氏，而獻之於奧爾，謝不奏. 居三載，布羅茨基首演，聽者、評家多不喜之，或云「穢臭刺耳」. 布氏以鏤金之志，遊奏此曲，終濟眾譽，柴氏亦更獻於之.
東莞市
東莞者，處粵南一隅，西臨珠水，倚廣、深、惠三府，位列「粵中四虎」，善加工之事，轄四街、二十八鎮、四園區.
歷史
東莞悠悠，先於炎黃，已有蚝崗. 啟夏，屬南交. 春秋戰國二時，屬百越. 始皇併嶺南，置郡縣，莞屬南海、番禹地. 至漢順帝分番禺而立增城，莞歸於增城.
時東晋咸和六年，莞立縣，初名寶安，隸東官郡. 唐至德二年易號東莞，縣府置于涌（今莞城）. 有聞以其處粵東而多莞草而名.
臺灣海峽
臺灣海峽，略稱臺海. 渡臺先民稱之曰黑水溝. 而福爾摩沙海峽者，此舊時西人所稱也. 是為閩臺航運樞紐，通東海南海之要道. 東北亞、東南亞之往來，多經於斯. 海域狹長，縱貫島陸其間，北接東海，南通南海、巴士海峽，平潭島及臺灣新竹之間至狹，距百三十公里；東山島澳角暨屏東貓鼻頭間至廣，距四百公里. 臺海之浪大也，斯流急也，先民渡臺，會颱風發，漂流落漈，回者百無一，蓋知其凶險. 其河流注海及海灣眾多. 淺灘溝谷島礁，亦可多見焉. 島羅列焉者有三，曰閩沿海諸島，曰澎湖群島，曰小琉球. 臺海水團者繁也，其海水流系亦多，水產頗豐.
東莞市
歷史
至滿清，西夷扣關，以煙土謀華，有欽差林元撫焚膏於莞西南之虎門鎮，亦華夏近代之大事矣.
共和國立，莞先屬东江，再屬粵中，後又隸於惠陽. 至公元一九八八年，莞晉為地級市，直隸於粵.
地理
莞地處粵南，東銜珠水，臥珠三角. 東銀銀瓶嘴山，西至獅子洋之中心航線，南臨雁田水庫，北至東江北支流中心航線. 東西長逾百四十,南北寬有九十又三.
莞東及惠州之惠城、惠陽，南抵深圳之龍崗、寶安，西至廣州之南沙、番禹、羅崗，北達增城、博羅；四方與穗、深、惠之九縣犬牙相合.
行政
東莞之行政以市、鎮兩級分制，未有區縣之說，此盡中華不過四地.
市府直轄三十二鄉鎮、街道. 城區劃莞城、東城、南城、萬江四街道而治，市府駐南城.
產業
莞以地理，適天時，謀人和，諸產業競相繁茂.
農事
莞地處珠三角洲之沃土，農事昌盛，外給港粵. 依莞地風貌，子丑之際，事農者紛至貨殖之所，給付地之所出，以資收益. 然貨殖者則聚農者所出而販諸大賈. 大賈者謀，復耗場所、氣力，美農產之形貌，以銷港澳而逐遠利. 莞嘗以稻聞，亦稱魚米響，然民之驟增，而良田驟減，事稻者絕.
實業
莞實業之盛，盛於農事，世人美其為製造業之寰宇重鎮. 時有云，若夫莞深官道止者，而寰宇電數之器止者十之有七. 然則東莞之產業日漸式微，臨產業轉型之要害.
服務業
蓋因商賈產業之盛，東莞之服務業亦盛. 此所謂服務業者，語難盡其祥，筆難書其妙. 莞中酒店之數冠絕中華，素享珠三角“後花園”之称，秉服務二字，廣納四海賓朋. 莞之業，業精於勤，業精於誠，業精於專，業精於求新、求實. 時有詩雲：水岸迷得游人醉，昔日長安今何堪！
它典
分類:廣東省區劃
秋葉原卌八家族遂作官樂遊戲
《AKB48家族遂作官樂遊戲》，單人電腦遊戲也，以音樂為揆.
吳芝瑛
吳芝瑛，字紫英，號萬柳夫人，安徽桐城人也. 父康之，清山東甯陽、禹城知縣. 堂叔汝綸，乃桐城派名家.
秋葉原卌八家族遂作官樂遊戲
分類:平成電子遊戲 分類:秋葉原卌八家族
吳芝瑛
同治七年二月二十日生. 光緒十一年，適無錫廉泉.
二十年，泉中舉人，翌年會試於京，共康有為上書. 二十二年，任戶部主事，明年薦升戶部郎中. 二十四年，芝瑛赴京會夫，居北京南城繩匠胡同.
二十九年，俠女秋瑾重返北京，與廉家為鄰，情投意合，義結金蘭. 瑾赴日，賴芝瑛資助多.
三十年冬，泉辭職南歸，與芝瑛移居滬上. 翌年，購地築園，於上海曹家渡立小萬柳堂，始號萬柳夫人.
三十三年，秋瑾就義，與徐自華葬瑾於杭州西泠橋畔，自華作墓表，夫人親書之，勒文於碑.
宣統三年，武昌起義. 民國元年元月中，臨時大總統孫文下令北伐. 時吳淞軍政府有「女子光復軍」，陳也月帥之. 夫人慷慨疏財，以助糧餉，並撰致陳司令書於《民立報》，公開請纓，繼而寫《從軍樂》六章，傳誦一時. 後清覆滅，北伐乃罷.
民國初定，袁世凱為大總統，圖謀稱帝. 夫人又上《萬柳夫人上容庵 先生書》. 聲討其假共和而行專制，規勸袁早日下野，以謝國人.
二十二年三月一日，病卒無錫，年六十六.
濟州島
濟州島，古稱耽羅，在朝鮮西南，東海、黃海之中，為火山島，方千八百四十八公里. 島多山，以漢拏山為最，凡千九百五十米. 今屬大韓民國濟州特別自治道，口六十三萬七千有奇.
分類:朝鮮地理志
吐瓦魯
吐瓦魯，島國也，在太平洋中，北望吉里巴斯. 方二十六公里，有口萬餘. 都富納富提.
新加坡
前史
前為馬來人世居地，吳將康泰著《吳時外國傳》載「拘利正東行，極犄頭海邊有居人，名蒲羅中國」. 明永樂時，鄭和下西洋過此，錄於海圖，稱「淡馬錫」、「龍牙門」.
十九世紀，英吉利國所屬之東印度公司僱員史丹福·萊佛士登陸於此，始入英國.
五年，屬英屬印度之殖民地. 後析置為海峽殖民地，與檳城、馬六甲並列，以為英國直屬.
二十世紀初之太平洋戰爭，日本帝國佔新加坡，更名「昭南島」，作「昭南特別市」，「昭南」一詞取「昭和年間所得之南地」，亦有「南方之光」和「昭和天皇在南洋之領土」之意.
而後，日本投降，英吉利國復轄新加坡，一九五九年，新加坡自治. 一九六三年，併入馬來西亞聯邦，為其一州也. 一九六四年七月及九月，兩次種族騷亂.
立國
一九六五年八月七日，馬來西亞聯邦下逐城令. 二日後，李光耀宣佈立國.
立國之初，有九大社區. 疆域狹小，形若一人之拳，居馬六甲半島之南，扼馬六甲海峽水道之衝，乃當世有名之城池之國也.
一九六五年九月二十一日，入聯合國. 十月，入大英國協.
一九六七年八月八日，新加坡助立東南亞聯盟組織.
二〇一五年三月廿三日，李光耀卒.
行政區
新加坡之土，方七百餘平方公里，原分九區.
二〇〇一年，新加坡總理吳作棟制曰併為五區，定名為東北、東南、西北、西南、和中區.
教育
新加坡重教，教育部為亞國防部之第二大財用司，新加坡奉英學，學制類於英國，除各語文類科，均授以英語.
民俗
其國各族雜處，承平日久，然於春秋諸節，輒懸條幅曰：『保家衛國』『居安思危』.
以八月九日為獨立日.
以英語、華語雅言、巫語、淡迷兒語為四官語. 方音亦盛，如閩南語、粵語、潮汕話、海南話.
其民多奉佛、道、回、基督、婆羅門諸教.
動物
其國多鴝鵒，類烏鴉而赤喙者也.
石家莊市
石家莊市，河北省治也，簡稱石，舊稱石門. 在華北平原腹地，為京津冀重鎮. 阡陌交通，通有京廣鐵路、石德鐵路、石太鐵路.
它典
分類:河北省區劃
入陣曲
《入陣曲》，中國風之曲，五月天唱之. 怪獸詞、阿信曲.
分類:五月天歌曲
資本
資本者，以鄙俚計學言之，資產而一己所持，為生財所用者也. 而其必致二果：一曰資本為普時之物，凡往古今亦有之；二曰資本蓋滯物而可殖利者也. 而馬學之資本，實詰之而立新事也. 以言資本形性，蓋資本主義暫立之物，其雖先於資本主義而存，然其當軸而去他者之根荄者，資本主義也. 故施除殖論而言資本，無乃不可也.
夫資本，非可見之物，而顯以為物之羣倫也. 顧資本計利，然其所計之利所徵表者，蓋持幣者同無以持者之一定羣倫. 而此羣倫，非持幣也，維其私產而可再生故也. 馬克思有言： 「資本非物，然是定數且立於民羣之殖論也. 其顯以為物，並而賦畀之民羣形性. ……民羣之有數者辜榷殖計，其同工力相抵而獨立工力所產者也. 夫此相抵，於資本則見以為人格也. 」
周孝閔帝
周孝閔皇帝，姓宇文，諱覺，宇文泰第三子，字陀羅尼.
資本
然非泉幣悉為資本，致泉幣為資本，有定數進程而為之也.
周孝閔帝
宇文泰卒，西魏宇文護以魏恭皇帝幼弱，欲早使正位以定人心，以恭帝詔，禪位於宇文覺，西魏國亡. 覺自稱天王，不稱帝. 護廢覺為略陽公，尋弒之. 孝閔帝在位一年，周武帝殺宇文護，諡宇文覺為孝閔.
祝君生辰吉樂
《祝君生辰吉樂》，美國之曲，以賀生辰之時.
分類:美國歌曲
曼徹斯特聯足球俱樂部
夫曼徹斯特聯者，不列顛蹴鞠會也. 戊寅年暨西元一八七八年立於曼市. 時謂之「紐頓希夫LYR」. 居廿四年易號，曰「曼聯」. 蓋因其尚赤，世人又以「紅魔」冠之. 現列英格蘭超級聯賽. 會館曰老特拉福德，納七萬五千九百五十又七人，英格蘭無出其右者.
曼聯之初問鼎歐洲也，於戊申年暨西元一九六八年矣. 冠絕英倫，曰歐洲冠軍盃也. 後歷海瑟爾之禍，歐足聯申，拒英倫諸強與歐陸. 時五秋，禁令既去，曼聯重歸歐陸. 壬申年暨西元一九九〇年再王，此謂之歐洲優勝者盃也. 居二年，英格蘭初立新制於夏，號超級聯賽. 曼聯順此勢，制霸英超. 逐鹿二十載，冠者十三，嘗於戊寅夏同奪三魁. 戊子年暨西元二〇〇八年，擎蒼，三列歐陸諸強首. 明年爭雄，再造三連魁之佳話. 至癸巳，夫曼聯者，據二十錦標與懷，嗤利物浦之十八魁與足下，傲視一方. 昔執印者弗格森爵士嘗雲：「予此生爾爾，無他，但墜利物浦於座下. 」然二十冠之欣喜未半，弗爵請辭，莫氏掌印，首席執事曰吉爾大衛者亦卸甲，次席伍德沃德晉升.
初立
戊寅（西元一八七八）球會初立，號『紐頓希斯蘭開郡和約克郡鐵路足球俱樂部』，壬寅（西元一九〇二）坎坷，適逢約翰·亨利·戴维斯傾囊，易號『曼徹斯特聯隊』. 戊申（西元一九〇二）者，曼聯冠於聯賽，次年者，再冠祖宗杯. 然則適逢世界大戰之禍，歐陸塗炭，英倫蕭蕭，曼聯者碌碌三十載.
巴斯比中興
馬特巴斯比者，巴斯比其氏，馬特其名，蘇格蘭蘭納克人氏，功至爵士. 其眼惠而體敏，嘗任先鋒，又為後防之砥，事曼城奪足總之魁，後事於利物浦. 爵士效陣前之力止於二次世界大戰，轉而求執事之業. 初事利物浦，然咄咄肉食者，不與之謀，故辟新壤於曼聯. 韜光數載，壬辰（西元一九五二）奪魁. 未幾，丙申（西元一九五六）、丁酉（西元一九五七）問鼎英倫，珠聯二歲. 時隊中兒郎多為弱冠者，時人憐之，呼“巴斯比之珍”. 衰必盛兮盛必衰，孰曾想戊戌（西元一九五八）橫禍，八子歿於德意志慕尼黑之返航班機，王者之師崩於異土，爵士亦垂危之軀. 臥榻逾歲，爵士竟得康復，此誠奇談. 既得愈則執帥印而求復興. 歷兢兢十載，天憫兮，才俊輩出，丹尼斯者敏而善射、貝斯特者巧而善過，又有查爾頓傷愈而歸，此三者驅曼聯之跬步，圖歐陸之霸主. 戊申（西元一九六八）夏中，曼聯者大破葡國之本菲卡，舉歐羅巴之冠軍杯以視群雄. 慕尼黑之禍已十載，徒以此役安亡魂，告先靈，慰今人. 次年，爵士請辭.
五易帥印
巴斯比爵士既辭，曼聯五易帥位，糾糾其志，舛舛其事. 才俊如丹尼斯者反事死敵，倜儻如貝斯特者桀驁不體. 乙卯（西元一九七五）之歲，曼聯者遭不世之創，敗走曼市，墜次級之聯賽.
弗氏王朝
弗格森者，名亞歷克斯，蘇格蘭人氏，位進爵士.
丙寅（西元一九八六）初臨帥位，敗績斑斑，數年不堪，幾欲辭. 碌碌五年，終以足總杯之幸得免彈劾之災. 未幾，英格蘭聯賽易制，改元超級，孰料曼聯克敵八方，納超級聯賽之頭籌於囊中. 後之五歲，曼聯四奪其魁，可謂王於英倫. 歐陸之戰亦斬獲歐羅巴之優勝者杯. 至戊寅夏，奪三魁，臣歐陸，實霸主之名.
壬申之輩老矣，然後繼之英才尚續. 葡國之英才者克里斯蒂亞諾，動如脫兔，其體敏，其技湛；本土之良木者韋恩魯尼，力蓋山河，其目銳，其志堅. 二子皆可傳可射可攻可輔，猶可造矣. 法蘭西之埃夫拉，賽爾維亞之維迪奇，亦入陣於冬，此二子皆後方之中堅，可堪仰仗之強援. 新援之勇未畢而舊將之勇復發，吉格斯、斯科爾斯者，老當益壯，如若新援. 戊子夏，曼聯者雨夜擒蒼於東土莫斯科，三度問鼎歐洲，捧歐羅巴冠軍聯賽之桂冠.
巔峰及至，由盛而弱. 克里斯蒂亞諾者以伊比利亞陽光為號，赴馬德里棄朱衫而着白衣. 特維斯者以念鄉情為由，赴隔壁褪赤袍而着藍裙. 此年間，雖有瓦倫西亞、歐文者助陣，聯賽、歐戰均無建樹. 此間三五年，弗氏力圖維新，曼聯之陣中變更有幾. 墨西哥之埃爾南德斯歸入麾下，本土英才亦有菲爾瓊斯、阿什利揚紛至沓來，自訓者維爾貝克、克萊維利與思莫林亦回歸球會. 然則徒人才濟濟之象，無碩果累累之實，收效甚微，此年間，僅庚寅（西元二〇一〇）一冠.
亞伯拉罕
亞伯拉罕，初名亞伯蘭，又作亞巴郎，基督、伊斯蘭、猶太等教，並奉為先祖. 猶太教以亞伯拉罕肇立件約. 件約，謂希伯來人之連於神也. 基督教以亞伯拉罕為信者初模，猶太、異邦皆然. 伊斯蘭教以為屬先知統序，始阿丹、至於穆罕默德者. 《創世記》所述，瓞冑、壤境也. 亞伯拉罕受神召，去他拉父宅，之神故所許以迦南、今許以亞伯拉罕及厥冑處. 神許以實瑪利以大邦，而以撒以嗣亞伯拉罕. 以實瑪利，亞伯拉罕、夏甲子也. 以撒，亞伯拉罕、薩拉子也. 薩拉，亞伯拉罕女弟也，同母所出. 亞伯拉罕置墓地於希伯崙，以葬薩拉，遂得有地之以；其胤也，以撒娶於同宗，迦南人遂無從繼旃. 後亞伯拉罕續絃，娶基土拉，有子六人；迨亞伯拉罕歿，葬比薩拉，以撒獨承「其貲」，他子唯予「禮」而已. 亞伯拉罕之事，其年不可考焉；三族長之代，公論以為與出埃及、士師世，皆後世所造撰，非實有之世也. 學者多以波斯世初，以色列人為巴比倫囚，猶太地主之居猶大者以「皇考亞伯拉罕」據地者與流民歸而以摩西、出埃及事索地者相爭所作說為正.
曼徹斯特聯足球俱樂部
弗氏王朝
夫克里斯蒂亞諾之去，破曼聯之勢邪？非也. 克氏者，此間佼佼者，世皆然. 蓋一隊之興衰歸之場間一人，可乎？觀此年間，曼聯之去者三四、募者三四、歸者三四，此球隊之革新之際，顛簸難免. 又聞隔壁曼城者，也非昔日之嗚呼者，亦有制霸之勢，亦成制霸之實. 故弗氏納尼德蘭之範佩西，衝殺於癸巳賽季，重獲英超之桂冠，猶甚不易.
奪魁之喜未半，弗氏請辭之聞四起. 癸巳五月八日，曼聯告天下，弗氏卸帥印，至此王朝終，時二十六年.
未幾，執事者大衛吉爾亦辭.
弗後新政
大衛莫耶斯者，籍蘇格蘭，嘗督於埃弗頓，癸巳入曼市，執曼聯.
夫一帥之成敗以一季可定焉？可乎，不可乎. 斯有葡國穆氏，不世帥才，春秋之間可染指頭魁. 亦有前朝霸主弗氏，碌碌五年方求一冠. 穆氏，弗氏，取舍與誰焉？
惟穆氏領軍失敗之際，後有蘇斯克查者繼位. 蘇氏，籍挪威，始入曼聯即大勝，季尾第六. 次年季尾第三. 入之歐冠，然不敵，退之歐聯賽.
蓋擁躉者，以仁心待執印者，執印者，以誠心報擁躉，皆不可負也.
徽
曼聯之隊徽，歷百年而數革新. 現行之徽，一魔鬼立乎中，操三叉戟，尾長，身赤. 上下之條幅赤底黃字，書曼聯之名號.
東加
東加，島國也，居太平洋中，北望薩摩亞，東眺紐埃. 方七百四十八公里，口十萬餘. 都努瓜婁發. 奉新教.
俠盜飛車
分類:電子遊戲
鳥取縣
鳥取，日本之縣也，處本州. 治在鳥取市. 古者因幡國、伯耆國在焉. 屬中國地方.
它典
分類:中國地方區劃‎
余璀
余璀字崑美，一名賜，古田人也. 仕南唐元宗為左拾遺. 璀有唐律，有拾遺集若干卷.
雲林縣立土庫國民中學
土庫國民中學在中華民國臺灣省雲林縣土庫鎮，立於民國五十七年八月一日，首任校長王梁甫，今則為楊善淵.
史
五十七年，國府議行九年國民教育，定「一鄉一國中」. 八月一日，土庫國中遂立，臺灣省政府使王梁甫任校長.
土城區
土城區，新北市轄區也，處臺北盆地之西南，東北鄰板橋，西隔大漢溪望樹林，東界中和，東南毗新店，南臨三峽. 土城原為臺北縣土城鄉，人口隨板橋之發展日增，至民國八十二年逾十五萬，升格為市，五都改制後，改為土城區. 行政區域劃分四十七里、一千二百卅六鄰.
雲林縣立土庫國民中學
史
六十七年，造泅水池，至八十三年因故委棄，改建園藝溫室. 八十七年，樂群堂竣工，迨九十年，以為室內籃球場，用興籃球風氣.
校歌
校歌本首任校長王梁甫訓辭，曰：「土庫國中，文化搖籃；莘莘學子，文武雙全. 」
全新世
全新世者，蓋含人之遞化者，亦列文字史、道器演化、今世生活也.
格陵蘭有冰芯者，錄有天變，自新仙女木之事，氣溫安定矣. 雖穩，亦受挑戰，有究示曰 ：此世天變亦為昭顯，且有週而复始也.
天變之因，尚須探之.
墜隕
全新世者，多有墜隕之事，遍及歐洲、印度洋、西伯利亞諸地，馬達加斯加外海者，亦有曰伯克爾坑者也 ，夫德國者，亦有基姆高隕坑也. 上述諸坑，蓋乎墜隕所生也.
周明帝
周世宗明皇帝，姓宇文，諱毓，宇文泰長子，字統萬突.
東亞學
東亞學者，學術之閾也. 美利堅大學堂多設東亞語言文明（East Asian Language and Civilization）系，為東亞學之西源. 舊大日本帝國之東亞學，乃大東亞戰爭之據.
周明帝
宇文護廢周孝閔皇帝，迎帝立之. 明帝三年以稱王不足以威天下，始稱皇帝，建年號武成. 帝明敏有識量，宇文護憚之，遂進毒弒明帝. 在位三年，廟號世宗，諡明.
東亞學
分類:東亞史
紐埃
紐埃，島國也，在太平洋中，東望庫克群島，西眺東加，北臨美屬薩摩亞. 方二百六十公里，口千餘. 都阿洛菲. 其國無君長，奉新西蘭之君為主，即今大英查爾斯三世也.
電阻
電阻（Resistance，符R，常以Ω示），壹物理量，于物理學中示導體謂電流滯用之大. 電阻元件之電阻直大小凡與溫度，材，長度，橫截關. 量電阻受溫之大小物量爲溫系數. 其義爲溫每高壹攝氏度時電阻直變之百分數. 電阻之大物也，是以電能爲熱，亦可謂之壹耗能元件. 電阻在電路中常起分壓、分之也. 謂信也，交與流號皆可通電阻.
單位
導體之電阻常以字母R示，電阻之計，歐姆（ohm），簡爲歐，號爲Ω. 常見1TΩ=1000GΩ；1GΩ=1000MΩ；1MΩ=1000KΩ；1KΩ=1000Ω（亦即千進引）
超導現象
百金導體中，銀之導電性最爲甚，然猶有電阻存. 二十世紀初，科學家見，有物在低者溫也，如鋁于1.39K（-271.76℃）下，鉛錫于7.20K（-265.95℃）下，電阻乃爲之零. 此超導也，以有此性之材可爲超導材. 已開出之「暑」超導材，其在100K（-173℃）上下電阻則零.
島根縣
島根，日本之縣也，處本州. 治在松江市. 古者出雲國、石見國、隱岐國在焉. 屬中國地方. 竹島屬之.
它典
分類:中國地方區劃‎
晨昏星
晨昏星，，謂日局內去日短于地者也，水、金星蓋是. 更近日者，自地觀之仿若伴日，于日入後、日出前最能見其明光，所以曰晨星、昏星.
陸奧國
陸奧國. 日本一令制國也. 屬東山道. 或稱奧州、陸州. 領三十五郡，百九十三鄉. 國府在多賀城. 就國需五十日，赴京需二十五日.
太虛
分類:天文
陸奧國
調庸稅
是國調廣布廿三端. 自餘輸狹布、米、穀. 庸，廣布十端. 自餘輸狹布、米. 正稅六十萬三千束，公廨八十萬三千七百十五束. （中國司料六十四萬一千二百束，鎮官料十六萬二千五百十五束. ）祭鹽竈神料一萬束，國分寺料四萬束，學生料四千束，文殊會料二千束，救急料十二萬束.
博陵崔氏
博陵崔氏，姜齊之苗裔. 祖崔季子. 季子十五世孫意如. 意如長子業，立清河崔氏. 次子仲牟. 居博陵之安平. 漢有崔駰. 唐世十二人入相. 安平房三人，大房四人，第二房四人，第三房一人. 大房至六房咸列禁婚家. 唐宣宗大通以降，其族尤盛. 蓋晚唐高門.
房支
以上定著四房
陸渾
陸渾者，一曰賁渾戎、伊雒之戎，其族姓允，陰戎之祖. 本居瓜州，後遷伊雒二水間，漸為晉附庸，終為晉所滅.
史
前六三八年，秦晉二國遷其族至伊川，其地近東周王畿. 周襄王時，王子帶叛，陸渾一族亦間其間.
今有陸渾水庫、陸渾村. 陸渾之後，皆姓陸氏.
攷
《左傳》〈宣公二年〉：「秦師伐晉，以報崇也，遂圍焦、夏. 晉趙盾救焦，遂自陰地，及諸侯之師侵鄭，以報大棘之役. 」杜預註：「陰地，晉河南山北，自上洛以東，至陸渾. 」
瓦倫西亞
瓦倫西亞者，西班牙東南之自治區也. 古為一國，號瓦倫西亞帝國.
李如柏
李如柏字子貞，嘉靖三十二年生，明朝將軍也. 明末遼東總兵李成梁次子. 由父廕為錦衣千戶. 嘗與客會飲，砲聲徹大內，下吏免官. 再以廕為指揮僉事. 數從父出塞有功，曆密雲遊擊，黃花嶺參將，薊鎮副總兵. 萬曆十六年，御史任養心言：「李氏兵權太盛. 姻親廝養分操兵柄，環神京數千里，縱橫蟠據，不可動搖. 如柏貪淫，跋扈尤甚. 不早為計，恐生他變. 」帝乃解如伯任. 於是成梁上書乞罷，並請盡罷子弟官，帝慰留不許. 久之，起故官，署宣府參將. 引疾歸.
兄如松之禦倭朝鮮也，詔如柏署都督僉事，先率師赴援. 既拔平壤，如柏疾趨開城，攻克之，斬首百六十有奇. 師旋，進都督同知，為五軍營副將. 尋出為貴州總兵官. 二十三年，改鎮寧夏. 著力兔犯平虜、橫城，如伯邀之，大獲，斬首二百七十有奇. 進右都督. 再以疾歸，家居二十餘年. 會遼東總兵官張承廕戰歿，文武大臣英國公張惟賢等合疏薦如柏，詔以故官鎮遼東. 蒙古炒花入犯，督諸將擊卻之.
始成梁、如松為將，厚畜健兒，故所向克捷. 至是，父兄故部曲已無復存，而如柏暨諸弟放情酒色，亦無復少年英銳. 特以李氏世將，起自廢籍中. 顧如柏中情怯，惟左次避敵而已. 清師臨河，如柏故引軍防懿路. 及楊鎬四路出師，令如柏以一軍出鴉鶻關. 甫抵虎攔路，鎬聞杜松、馬林兩軍已覆，急檄如柏還. 大清哨兵二十人見之，登山鳴螺，作大軍追擊狀，如柏軍大驚，奔走相蹴死者千余人. 御史給事中交章論劾，給事中李奇珍連疏爭尤力. 帝終念李氏，詔還候勘. 既入都，言者不已. 如柏懼，遂自裁.
國音新詩韻
縮圖|右|《國音新詩韻》今韻輯要表 縮圖|右|無調韻與有調韻 《國音新詩韻》，韻書也，趙元任作. 蓋國音新成，而未有韻類之書. 若注音符號，辨韻且不足，無論考聲. 當是時，雖新文學，士林有尚從《平水韻》者，去今彌遠，不可為訓. 民國十一年，趙氏乃作《國音新詩韻》，亦熟字字典，兼講通韻、叶韻、兒化、輕重音之法. 是書得韻二十四類，凡一百〇三韻，加兒化則一百二十七韻，收字三千. 見無調韻如次：
通韻：
叶韻：
兒化韻別有無調韻八種，有調韻二十有七，其中陰平八，陽平八，去聲八，入聲三.
庫克群島
庫克群島，島國也，在太平洋中，東望法屬玻里尼西亞，西眺斐濟、紐埃. 方二百四十公里，口萬餘. 都阿瓦魯阿. 其國無君長，奉新西蘭之君為主，即今大英查爾斯三世也.
國音新詩韻
有調韻表
陰平：
陽平：
上聲：
去聲：
入聲：
燃燒
縮圖|焚木
燃燒者，所要有三，一曰可燃物如燃料，二曰助燃物如氧氣、三曰高溫達燃點者. 為火三角矣. 助燃之物，為氧化劑也，常見者氧氣也，又有它化物，以為助燃，燒鎂|鎂帶於二氧化碳者，以二氧化碳助燃矣.
乎完燒之效，其物化效以氧化劑（如氧氣、氟|氟氣諸類），可得氧化生成之物. 如：
唯實無完燒，故多有副產，以致平衡；燒碳，生一氧化碳、煤煙. 又，燒乎大氣之中者，蓋因大氣之氮氣，遂生諸氮氧化物、氮化物矣.
參
分類:化學反應
七曜
七曜者，日月金木水火土也，皆凡天中動者. 七曜中，至明者日、月也，遂以三光謂日、月、星.
陸氏
陸氏，漢姓也.
源流有二說. 一說，出東周春秋時陸渾國之後 ，為晉所滅，其遺民以陸為姓. 一說，田齊宣王之後.
謝晉元
謝晉元，廣東鎮平人也，字中民，清光緒卅一年生.
少聰穎過人，好弈善書，以文稱. 時辛亥革命發，新學生，民主科學興，鄉校立. 父惡其職卑智短，命就學，是以曉文達理，兼宗三民.
十四年，五卅舉，疾軍閥之妄肆，恤民生之多艱，憤而投筆，賦詩曰：「山河破碎實堪傷，休作庸夫戀故鄉. 投筆願從班定遠，千秋青史尚流芳. 」遂入黃埔而肄. 明年夏，從國民革命軍北伐而先出，數克孫傳芳軍於閩、浙. 十月，傳芳以粵軍疲弊，率三萬餘軍南下，三路而擊粵，下蕉嶺、松口、饒平諸城，營永定以行糧. 晉元領二十餘騎從伍參戰，三日三夜而下，永定四千餘騎盡為殲滅. 升少尉連長.
十七年，任先鋒營營長. 五月，抵濟南，與倭激戰，被數創，因退而醫. 後數擢，為旅部參事，兼中校團附.
二十六年，倭寇來犯. 是時晉元與妻居滬，謂妻曰：「半壁河山，日遭蠶食，亡國滅種之禍發之他人，操之在我. 一不留心，子孫無遺類矣. 為國殺敵是革命軍人之素志也，職責所在，為國當不能顧家. 」遣歸粵鄉. 率部駐閘北驛，戰月餘，重創倭軍，屢易敵酋而不敗. 奈十月前線有變，率營眾掩大軍西退，入四行倉庫. 退有日，敵疑有伏而不敢進.
二十七日子時，命各部點簿籍名，得數四百二十；造冊上報，以了後事. 入則封門阻窗以防銃，出則築堵設版而待敵. 旦日，有敵數百不敢冒進，午後方列隊而來. 晉元眺望樓上，見敵近即令開火，毀敵戰車二、殲敵八十有奇，傷敵百餘，余皆驚恐逃竄. 租界英軍見死守之狀，數婉勸解甲撤兵，退以保全. 怒斥之曰：「我中國軍人也. 寧戰死於國土，不忘殺敵之責. 」又云：「魂唯有離身之義，槍斷無脫手之理. 」滬租界民眾聞訊，咸來助威，給糧十車有餘，內衣冠果蔬及慰問信等不計其數. 與美軍交涉，夜掩傷兵十名出而醫. 商會遣童子軍楊惠敏國旗纏身而內，解衣授旗，眾無不為振奮. 問及孤軍人數，晉元特製偽冊一，列八百人，蓋以惑敵. 受而返. 二十九日晨，竹而為杆，繩以升旗，對岸觀者三萬餘悉歡呼敬禮. 敵欲襲旗，恐誤傷租界，未毀而還.
三十日，國府令撤軍，恨而從，餘部三百七十七人盡退. 力戰凡四日夜，計退敵來犯六次，斃敵二百，傷敵不計其數. 十一月一日，欲還軍中，不料英方早受日軍脅迫「牢孤軍以保租界，否則入界追擊」，繳械而囚，環以鐵網，市民稱「孤軍營」. 嗣退入租界，抗戰之志不稍沮，按規訓練部屬，每日昇旗列隊、勵精圖治，一如軍中，三年如一日，以是敵偽忌之益甚.
三十年四月二十四日，循例集合，及點簿，有來遲者四. 晉元治軍素嚴，當眾叱之. 先是，四人已受汪偽誘騙，狙於不備，以匕三刺腰、首，重傷而逝，年三十七. 團附上官志標趨前援救，亦重傷. 五月八日，國府通令嘉獎，追晉少將. 滬各界聞訊，深為震悼，市民弔者三十萬，途為之塞，久而不暢. 林森題幅「堅苦忠貞」，蔣中正親挽「堅苦夫成仁終古光騰孤島血，英魂應不泯從今怒吼浦江潮」.
分類:廣東省列傳
民等自知
民等自知，蓋指民等之自知，若其負能，若其鵠的，若其意識，悉納其中.
民羣之精進，無產階級終成商貨，遂從屬資產階級而得存. 然若自知，則一改乎從屬之位也.
無產階級之自知非在心也，以離散之自知必潰亡. 夫此情形，初之有限競爭以利權互達為基而演進，後至於民等之公益，終為政黨也. 工業資本主義之龐然廠肆、會合之勞動、相與之演進，悉以勸其組織合一. 自知成形之理蓋與最大組織之將起並著也.
列寧、考茨基以政治之自知惟外入內耳，勞動階級自知止於工約為聯. 或曰其自知惟與資本相抗、代以工聯者利用之自知也. 政治之自知惟識士自外入內可及之. 盧森堡以民群歷驗，亦或競爭僨轍故，其自知可自達. 夫士人之革命意識有若賞賚，惟闕其能，致勞動階級之順受.
自由主義以其意出於爲己羣約.
馬克思主義以其意獲於民等競爭.
河東裴氏
河東裴氏，出自風姓. 顓頊之苗裔，伯益之後. 非子食𨛬鄉，因地爲氏. 非子六世孫陵改𨛬爲裴. 漢安、順帝時徙河東郡聞喜縣. 唐世定著五房，入相者十七人.
房支
中眷裴、洗馬裴、吳裴皆衍自西眷裴.
菲律賓
菲律賓共和國，舊屬大呂宋國也，久為西班牙（日斯巴尼亞）據. 在東南亞，都馬尼拉，有島嶼七千餘. 方三十萬公里，口一億. 奉天主教.
周武帝
周高祖武皇帝，姓宇文，諱邕，宇文泰第四子，字禰羅突.
四日市市
四日市市屬日本三重縣.
密克羅尼西亞聯邦
密克羅尼西亞聯邦，島國也，在太平洋中. 方七百又二公里，口十萬餘. 都帕利基爾. 以美元為通貨.
四日市市
沿革
明治卅年，三重郡四日市町爲四日市市.
昭和五年，倂三重郡：海藏村、鹽濱村. 十六年，倂三重郡：日永村、常磐村、羽津村、富田町、富洲原町. 十八年，倂三重郡：四鄕村、內部村. 廿九年，倂三重郡：小山田村、川島村、神前村、櫻村、三重村、縣村、八鄕村、下野村、大矢知村、河原田村. 卅二年，倂三重郡：水澤村、保保村、鈴鹿郡三鈴村之一部.
平成十七年，倂三重郡楠町.
地理
市域自伊勢灣及於鈴鹿山系.
東臨伊勢灣. 南靠鈴鹿市，西伴滋賀縣甲賀市、三重郡菰野町，北接員辨市、員辨郡東員町、桑名市、三重郡朝日町、同郡川越町.
它典
分類:近畿地方區劃
周宣帝
周宣皇帝，姓宇文，諱赟，周武帝長子，字乾伯.
為太子時，常為武帝所捶撲，既即位，逞奢慾，捫其杖痕大罵武帝，死晚矣. 閱視宮人，偪而幸之. 在位一年，傳位於太子，自稱天元皇帝，改元大象，立天元皇后五人，次年崩，諡宣.
加利西亞語
加利西亞語者，乃西班牙之官方語言其一. 其屬印歐語系羅曼語族.
分類:印歐語系
廣島縣
廣島縣者，日本之縣也，處本州. 都廣島市. 昔者安藝國、備後國在焉. 屬中國地方. 無村縣也.
它典
分類:中國地方區劃‎
電子層
殼者，名自波耳之論，電子繞核以距，軌以成殼矣.
列寧
著
《國家與革命》
《帝國主義乃資本主義之極》
《卡爾·馬克思》
分類:蘇聯本紀 分類:基礎之文
歐陽海
歐陽海，湖南桂陽人，民國二十八年生.
一九五九年，應徵，入中國人民解放軍. 服役衡陽. 勤於操演，入中國共青團，旋入中國共產黨.
一九六三年十一月十八日，所部操演於野，驅騾以曳炮，行經京廣線側，遇列車，騾驚，奮蹄上軌，炮架橫陳，倉促不及. 海見之，乃力推，下之，車、騾、炮得免於難，而已為車所傷，尋歿，年二十五歲.
部堂聞之，授革命烈士以旌其功，朱德等乃俱書字輓之.
分類:湖南省列傳
太原市
太原市，山西省治也. 簡稱并，舊曰晉陽，別稱并州. 居河之東，東倚太行，處晉中盆地之北，汾河貫其中. 毗鄰忻州市、呂梁市，晉中市陽泉市.
太原因汾河而成，分東西兩城，南北為路，東西為街. 城北，太鋼工業與舊城區. 城南，商業區、新城區、小店城區、開發區. 城西，老工業區、新城區、晉源城區.
政區
市領十區，治杏花嶺區.
史
此地本赤狄之地. 前五四一年，晉荀吳北征，大敗之，納入晉版圖. 趙簡子家臣董安于始建晉陽城，城周四里，高四丈.
它典
分類:山西省區劃
加速世界
《加速世界》，日輕小説也，川原礫撰文，日真配圖，亦有動、漫、遊，初刊於電擊文庫.
始
西曆二〇四六年，神經連接裝置興，人多活於其網絡幻境，而游離現世焉.
有田春雪 者，學於 私立梅郷中學校. 因其體肥，常見凌，故嗜壁球以蔽之，及 黑雪姬 現，與一言：『少年，尔可望……「速」至異世乎？』次日，授其程式一，曰 加速世界.
人物
有田春雪，又銀鴉. 錄音者梶裕貴.
黑雪姬，學生會副會長，不知其真名. 故為黑之王，然威大不如前. 錄音者，三澤紗千香.
分類:平成輕小說 分類:平成動畫 分類:平成漫畫
馬紹爾群島
馬紹爾群島，島國也，在[太平洋]]中. 方百八十又一公里，口七萬餘. 都馬久羅. 以美元為通貨.
桑名市
桑名市屬日本三重縣.
沿革
昭和十二年，桑名郡桑名町爲桑名市. 廿六年，倂桑名郡：桑部村、在良村、員辨郡七和村. 三十年，倂桑名郡深谷村、員辨郡久米村之一部. 卅一年，倂桑名郡城南村.
平成十六年，桑名市、桑名郡：多度町、長島町合、而爲桑名市.
地理
南臨伊勢灣. 南靠三重郡川越町、同郡朝日町、四日市市，西鄰員辨郡東員町、員辨市，北伴岐阜縣海津市、愛知縣愛西市，東接愛知縣彌富市、桑名郡木曾岬町.
公曆一月一日
一月一日者，格里曆之首日也，至歲暮餘三百六十四日（閏年三百六十五日）. 中華民國立《臨時約法》，謂其「元旦」.
岡山縣
岡山，日本之縣也，處本州. 治在岡山市. 古者備前國、備中國、美作國在焉. 屬中國地方. 無村縣也.
它典
分類:中國地方區劃‎
陸賈
陸賈，楚人，漢太中大夫，能言善辯，歷高帝、惠帝、呂后稱制、文帝四朝. 著《新語》十二篇.
事
前二四〇年，誕於楚國. 及秦末，天下大亂，從劉邦與西楚相爭.
前一九六年，出使南越，奉旨招諭故秦南海尉趙佗. 陸賈歸朝，即擢升為太中大夫.
薩摩亞
薩摩亞，島國也，在太平洋中，北望托克勞，南眺東加，西為瓦利斯及富圖納，東臨美屬薩摩亞. 方二千九百餘公里，口十九萬餘. 都阿庇亞.
純粹理性批判
《純粹理性批判》者，德意志大哲伊曼努爾·康德之作也. 蓋泰西近代哲學分異有二，一為理性論，一為經驗論，此二說爭鬩不已而未有定論. 康德著書以明之. 外物，具所見而已. 人心，所以明所見者也. 按吾人認識之物，不外有二層次：一為吾儕感知之「現象」，一為純粹外之「物自身」，依康德所言，此二者絕非相等之概念，吾人所知者，止與物體之相，而物自身未可知也. 康德此所闡述之二元結構，曩者未之有也. 心置外物於空間、時間，予人以綜合（synthetic）先驗（a priori）之感. 範疇（kategorie）既使人成見，故為主觀. 外物若非範疇之增減，於我為無有. 譬若配目鏡，鏡片色藍，則萬物皆藍，鏡片色紅，則萬物皆紅. 鏡片，範疇也. 萬物，外物也.
歷史
康德之認識論，乃近世唯名論之結論也. 康德夙奉沃爾夫（Wolff）之樸素實在論，而謂邏輯上之必然性，與自然界之實在性，一物也. 及問英吉利休謨（Hume）之說，「一旦自獨斷論之夢中蹶起」. 休謨首證吾人對實在之概念之形式，如因果律等，非知覺中所固有而由聯想得者，不能證其對實在有何關係. 不可知論之興始於此時，而康德不信外物之不存，蓋不能認識耳. 顧康德之學說，實非本體論上之唯心論，而自稱為「先驗唯心論」也.
陸賈
事
前一七〇年卒.
純粹理性批判
認識論
文初闡明空間與時間之形而上學概念. 依康德之觀點，時空絕非實存之物，其為吾儕認識能力之一部分，乃名之曰「先天直觀形式」. 吾人由內感官體察時間，由外感官體察空間，萬物之實存與否雖不依賴於此形式，然而吾人欲認知萬物，必採用此形式而別無他法. 即所謂「觀外於空，觀內於時，諸果璨然，厥因之隨……凡此數者，知物之式，存於能知，不存於物. 」（見王國維《汗德像贊》）.
尉興敬
尉興敬 ，太安狄那人也. 祖顯，魏鎮遠將軍、代郡太守. 父長命，車騎大將軍，豳州刺史. 興敬，便弓馬，有武藝，丞相高歡引為帳內都督. 出為常山公府參軍事，賜爵集中縣伯. 晉州民李小興群聚為賊，興敬隨司空韓軌討平之，進爵為侯.
魏大統九年二月，北豫州刺史高仲密以虎牢降西. 三月，歡戰西軍宇文泰於邙山.
西大都督賀拔勝知歡所在，攻之. 歡走，從者步騎六七人. 追騎至，興敬為親信都督，曰：「王去矣，興敬腰邊百箭，足殺百人. 」歡勉之曰：「事濟，以爾為懷州；若死，則用爾子. 」興敬曰：「兒小，願用兄. 」許之. 興敬鬭，矢盡而死.
興敬每入陣，常自署名於背. 歡使求其屍，祭之. 於死處立浮圖，世謂高王浮圖云.
贈涇岐豳三州軍事，爵為公，諡曰閔莊. 歡哀惜之，親臨弔，賜其妻子祿如興敬存焉. 子士林嗣.
元裕宗
大元裕宗文惠明孝皇帝諱真金，孛兒只斤氏，清譯作珍戩，元世祖之嫡長子，二代帝元成宗之父，母察必皇后.
紀
淳祐三年生.
書法
裕宗善書，《經世大典·禮典序錄·禦書》：「我國家自世祖皇帝爰擇名儒以傅東宮，是故裕宗皇帝之在春坊，嘗有日習仿書，藏之東觀，以示子孫」 ，惜其書未傳.
注
分類:元本紀
少納言局
少納言局. 日本國古制. 當唐之給事中. 律令之判官也. 長官少納言. 從五位下. 與左右辨官局，稱太政官三局. 下屬有外記、史生、使部. 外記有大外記、少外記. 局務實由外記所掌，故又稱外記局. 清原氏舟橋家世襲少納言. 中原氏押小路家世襲大外記.
河東柳氏
房支之疑
《新唐書》以西眷為柳耆子孫. 唐柳均靈墓誌以柳純為東西眷共祖，純二子道年、道載為東西眷之祖. 與《新唐書》所言相違甚. 蓋新書所載，均靈表所不載，反之亦然. 未知孰是.
公曆二月廿九日
二月廿九日者，公曆閏年之特有日也. 乃閏年六十日，距歲暮餘三百零六日.
法
二月廿九日生者，慶賀難也. 以二月廿八日或三月一日爲其生日. 中華民國以二月廿八日爲其生日，香港、中國大陸以三月一日爲其生日.
偽金錢
辨名
夫金錢偽造者，在日謂贋金、偽金. 分類:泉幣
福建省廈門雙十中學
雙十中學，菲律賓華僑馬僑儒所肇建也. 在福建省廈門市. 初名廈門雙十乙種商業學校，所以名「雙十」者，誌中山先生辛亥之功也.
民國八年雙十節，肇於霞溪仔街. 學分二科，曰商業，曰新聞. 十一年，有鷺島之名士曰賀仙舫者為之作歌，以為校歌，然年久人非，何人度曲，既泯不可知矣. 十三年，遷鴻山陰，易名曰「廈門私立雙十商業中學」. 明年，複更名「廈門私立雙十中學」. 二十六年，避日寇之亂，遷至福建省平和縣. 寇逐，於三十五年返故址. 一九五六年，以公帑資之，改今名. 居九年，更名「廈門第八中學」. 其後文革亂起，教務失序. 一九八三年，復用今名. 二零零六年，立新舍於枋湖之泮.
今師生承先人志，咸以校訓「勤毅信誠」為念，故學生既肄其業，多有入名校若北京大學、清華大學者，譽乎閩省.
據
分類:廈門市中學
靈渠
靈渠，在今廣西桂林興安縣境. 始鑿於秦.
前二一五年，始竣工，初定名秦鑿渠，一曰零渠、澪渠.
及唐，改稱靈渠，俗曰陡河.
卡秋莎
卡秋莎者，俄情歌也，頌護祖國疆土之士. 俄名曲之一，蘇紅軍之合唱團嘗唱之.
是曲蓋述女「卡秋莎」望郎早歸，一九三八年成，乃伯蘭基兒曲之、以薩郭思基詞.
名
俄人以暱稱稱友，更以愛稱稱密友，卡秋莎（Катюша）即葉卡捷琳娜（Екатерина）之愛稱也.
詞
Расцветали яблони и груши, Поплыли туманы над рекой; Выходила на берег Катюша, На высокий берег, на крутой; Выходила на берег Катюша, На высокий берег, на крутой.
Выходила, песню заводила, Про степного сизого орла; Про того которого любила, Про того, чьи письма берегла; Про того которого любила, Про того, чьи письма берегла.
Ой, ты песня, песенка девичья, Ты лети за ясным солнцем вслед; И бойцу на дальнем пограничье, От Катюши передай привет; И бойцу на дальнем пограничье, От Катюши передай привет.
Пусть он вспомнит девушку простую, Пусть услышит как она поёт; Пусть он землю бережёт родную, А любовь Катюша сбережёт; Пусть он землю бережёт родную, А любовь Катюша сбережёт;
林檎並梨，其花綻兮，茫茫霧靄，河面飄兮. 卡秋莎兮，行之河岸. 河岸高兮，巍復危之. 卡秋莎兮，行之河岸. 河岸高兮，巍復危之.
據
分類:俄羅斯歌曲
斐濟
斐濟，島國也，在太平洋中，西望萬那杜，東眺東加. 方萬八千餘公里，口八十九萬餘. 都蘇瓦.
二里頭遺址
縮圖|令 (⿱目又) 二里頭，在中土，未見於史，今考其遺址而知之. 時在夏后氏，或謂二者同也. 蓋因所在廣袤，異於前諸方國，故有此考.
其國文字從甲骨文，有中期甲骨出，曰：「令 (⿱目又)」也. （目又）者，夏時諸侯也.
地理
洛陽偃師，昔武王築城息偃戎師處，出城西南十八里，行洛伊夾灘，至翟鎮鎮，有二里頭村. 此處南臨古洛河，北依邙山，背靠黃河.
發掘
公元千九百五十九年，歲次己亥，值共和國初立. 有精考古者，曰徐旭生，率眾始掘，現石器、陶器、玉器、銅器、骨角器、蚌器等. 其青銅爵，為中國最早. 史稱二里頭遺址. 遺存分四時期. 周密查之，為夏代中晚期都城遺址. 疑似夏都，蓋公元前千八百年之物.
千九百七十七年，夏鼐論曰：「有夏之文化，自公元前廿一世紀而盛，乃至公元前十六世紀. 其主要者，則二里頭文化也. 」
二千十九年，置二里頭夏都遺址博物館.
據
分類:先三代書
麥當勞
麥當勞，駃餐肆也，嘗譯麥克唐納駃餐. 起於美國南加州，而遍及天下. 所鬻，漢堡包、薯條、炸雞、漿、冰菓、沙拉、果、美式咖啡. 西元一九四零年，始於理查·麥當勞、莫里斯·麥當勞二人. 時之二人立麥當勞餐館於加州聖貝納迪諾.
立言曰「我惟是好」. 有吉祥物，曰羅納德·麥當勞、漢堡神偷、大鳥姐姐、奶昔大哥.
其公司名，各有所異，在中原為金拱門 ，在臺為和德昌.
引據
分類:駃餐店
裝甲第四十二團
裝甲第四十二團，乃中國人民解放軍裝甲兵之一團，亦乃唯一之紅軍團，隸裝甲第十一師，駐湖北孝昌耶. 其前身乃陝北紅軍獨立二師，後改做步兵第二十四團也.
抗日時
民國二十六年八月改做八路軍第一二零師工兵營且留陝北，十一月六日改曰八路軍警六團並歸建之，二十七年六月入三五八旅仍為警六團，二十八年三月改做第一二零師彭三五八旅警六團，二十九年七月改做第一二零師獨立第二旅六團，後改曰第一二零師獨二旅第九團，十一月改曰第一二零師獨二旅兼晉西北軍區第二軍分區九團，三十一年九月改曰第一二零師獨二旅兼晉綏二分區九團，三十四年四月，遷晉綏軍區塞北軍分區為第九團也.
中學
中學者，中等學校之略稱也，屬中等教育機構. 泰西始設，中國則迨清季相設.
裝甲第四十二團
解放戰爭時
三十五年十一月隨旅入新立之晉綏軍區三縱猶為獨立第三旅九團，三十六年八月隨縱隊入西北野戰軍為第三縱隊獨立第三旅九團，隨旅未赴西北，合戰華北也.
中學
分類:中學
滎陽鄭氏
滎陽鄭氏出自姬姓. 鄭公族. 鄭幽公爲韓所滅. 子孫以國爲氏. 幽公七世孫鄭榮，仕漢爲大司農. 居滎陽開封. 漢魏以來公卿輩出. 唐世定著二房. 入相者眾. 北祖鄭六人，南祖鄭一人. 房支未詳者三人. 三祖皆列禁婚家.
裝甲第四十二團
解放戰爭時
三十八年二月元日改曰中國人民解放軍第三軍八師二十四團，六月隨本師歸建之.
國立後
一九五二年七月，故八師二十四團改歸二師，改做戰車團，後改曰坦克自行火砲第二零七團，一九六八年十月轉隸坦克十一師之.